18 Октябрь 17:05\nTASNKENT. Kazinform – Тошкент вилоятида етиштирилаётган 97 турдаги қишлоқ хўжалиги маҳсулотлари дунёнинг турли бурчаклари, хусусан, 38 мамлакатга экспорт қилинмоқда. Айниқса, Австрия, Чили, Македония, Сербия давлатларининг бозорларида Ўзбекистонда етиштирилаётган маҳсулотларга талаб ортмоқда, деб хабар беради Kazinform UzAга таяниб.\nТаҳлилларга кўра, ўтган 9 ой мобайнида 109,2 миллион долларлик жами 218,7 минг тонна қишлоқ хўжалиги маҳсуллари экспорт қилинган. Биргина Россия давлатига юборилаётган 78 турдаги мева ва сабзавот маҳсулотларининг маблағ кўрсаткичи 44,1 миллион долларга тенг бўлмоқда. Бундан ташқари, Қозоғистонга 119,1 минг тонна, Хитой давлатига 12,7 минг тонна маҳсулот чиқарилган. Экспорт қилинган гилос ҳажми жами 10 тоннага яқин бўлиб, 7 та давлатга 11,6 миллион доллар миқдорида сотилган.\nЖорий йилда хорижга чиқарилган 16,2 минг тонна узум ҳосилининг тенг ярми Паркент тумани ҳиссасига тўғри келмоқда. Вилоят миришкорлари томонидан етиштирилган қуритилган мева ва сабзавотларнинг ҳам бозори ҳаридоргир бўлиб, бугунги кунда АҚШга 317 тонна қуритилган полиз ва сабзавот маҳсулотлари салкам 1 миллион долларга экспорт қилинган.\nҚувонарлиси жорий йилда ҳатто энг узоқ давлатлардан бири бўлган Чилига ҳам вилоятда етиштирилган қишлоқ хўжалиги маҳсулотлари етиб борган.\nСамарқандда Қозоғистон капитали иштирокида 18 та корхона ишлаяпти\nШавкат Мирзиёев давлат ташрифи билан Қозоғистонга келади\n1 Ўзбекистон Президенти Шавкат Мирзиёев: Порлоқ келажакни биргаликда қурамиз\n2 Самарқандда Қозоғистон капитали иштирокида 18 та корхона ишлаяпти\n3 Қозоғистонда «Беларус» тракторлари учун кабиналар ишлаб чиқарувчи завод қурилади\n4 Туркистон ва Литвани боғловчи ҳаво рейслари йўлга қўйилади\n5 Японияда парранда гриппи пайдо бўлди: 67 минг товуқ йўқ қилинди


Ўзбекистонда бағрикенглик бўйича жамоатчилик кенгашлари ташкил этилади — KMODS\nЎзбекистонда бағрикенглик бўйича жамоатчилик кенгашлари ташкил этилади\nPosted on 25.11.2020 Author admin\tКомментарии к записи Ўзбекистонда бағрикенглик бўйича жамоатчилик кенгашлари ташкил этилади отключены\nҲукуматнинг «Миллатлараро тотувлик, бағрикенглик ва ҳамжиҳатликни таъминлаш бўйича жамоатчилик кенгашлари фаолиятини ташкил этиш тўғрисида»ги қарори қабул қилинди, дея хабар бермоқда Normа.\nМаълум қилишича, ҳужжат президентнинг «Миллатлараро муносабатлар соҳасида Ўзбекистон Республикаси давлат сиёсати концепциясини тасдиқлаш тўғрисида»ги 2019 йил 15 ноябрдаги ПФ-5876-сонли фармони ижроси юзасидан қабул қилинган.\nҚорақалпоғистон Вазирлар Кенгаши, вилоятлар ва Тошкент шаҳар ҳокимликлари ҳузуридаги Миллатлараро тотувлик, бағрикенглик ва ҳамжиҳатликни таъминлаш бўйича жамоатчилик кенгашлари тўғрисидаги намунавий низом;\nҚорақалпоғистон Вазирлар Кенгаши, вилоятлар ва Тошкент шаҳар ҳокимликлари ҳузуридаги Миллатлараро тотувлик, бағрикенглик ва ҳамжиҳатликни таъминлаш бўйича жамоатчилик кенгашларининг намунавий таркиби;\nҚарорга кўра, қуйидагилар жамоатчилик кенгашларининг асосий вазифалари ҳисобланади:\nҲужжат 2020 йил 18 ноябрь куни кучга кирди.\nАввалроқ Абдулазиз Комилов диний эркинликларни илгари суриш бўйича вазирлар конференциясида иштирок этганди.\nPosted on 22.02.2019 22.02.2019 Author admin\nПосольство Узбекистана в США приняло участие в торжественном приеме по случаю празднования 20-летия образования Конгресса […]\nРоссияда қийин аҳволга тушиб қолган 17 нафар ўзбекистонлик ватанга олиб келинди


Миллатимиз номуси – хар биримизнинг номусимиздир « O'zbekiston ERK Demokratik Partiyasi\nМиллатимиз номуси – хар биримизнинг номусимиздир\n03 April 2013 - 16:02\nЎзбек Халқи номусли Халқдир, хар замонда эл бўлган, миллий маданиятга бел бўлган бор Халкдир. Миллий анъаналаримиз ва бой тарихимиз кўрсатадики, ўзбек халқимиз қонига орият ва номус сифатлари кучли сингандир.\nБоболаримиз бир фарзанд тарбияси учун етти махаллани масъул билишган, бир-бирлари учун шу болани тарбияси бизнинг масъулиятимиз, дейишган ва миллат орияти учун ахлоқ одобга қаттиқ эътибор беришган.\nАзиз хилқатдошларим унутмайлик, энг тўғри тарбият, энг яхши ҳидоят, энг яхши одобият бу Аллох буюрган одобдур, Куръон бунга дастурдир.\nБехад дерлар гўзаллик,\nБу баракот, аҳиллик.\nЛек гўзаллик қалбда бўлсин,\nШу хақиқий гўзаллик.\nАзиз тарбиятга масъул оталар ҳамда оналар! Фарзандларимиз учун энг аввало Хақни танитинг зеро хақлик талаб қилгай вояга етса. Дунёга кўмилишдан асранг зеро дунёга кўмилиб ҳақиқатни жуда кеч фаҳмлагай.\nАзиз замондош ёшлар! Бу кунлар жуда оғир, борган сари тубунлашиб бораётган бир саҳифадир. Саҳифалар китобнинг якуний маъносини акс эттиради, бу холатни ахлоқ бузуқликнинг бошланиши ҳамда миллий бузуқчилик даражасига етиши мисолида тасаввур этишимиз накадар ачинарлидир.\nЎлик бўлди қомуслар,\nБотил бўлди номуслар,\n“Бехижоб бўл” дедилар,\nАҳли шайтон олимлар.\nАзиз хамюртлар! Миллатимиз Аллох азза ва жалла йўлини хақ билган ва унга эътиқот этган ахли-уммати Мухаммад бўлгандир хар вакт. Жамиятимизга улкан вадалар ҳамда онд ичишлар ила бош бўлган рахбар Каримов вакти келиб бу қадар жоҳил ботилий саҳифани очишини биз тасаввур этмаган бўлсакда, эндиликда Халқимиз учун очиқчасига шакллантириб келган зиновий хаёт тарзини билвосита англаб аслида Каримов миллий маданиятимиз ҳамда миллий эътиқодимиз душмани эканини бехад чуқур хурсиниш ила англаймиз.\nКўчаларимиз зино учун очиқча даъватга ва шу мақсаддаги масканга айланиб улгурди.\nФохшабозлик айрим ўзбек аёлларимиз учун касбга, тирикчилик манбаига айланди, нақадар разолат. Хорижда ўзбек аёлларимиз жуда чидаб бўлмас ном ила аталса биз қандок чидайлик мўминлар?. Юртма юр кезиб юрган бу миллатимиз номусини қандай сақлайлик мусулмон биродарларим?\nДажжол сайраб куйлайди,\nШаққоқликни ҳалол деб.\nНомуссизлар номаҳрамни ўйлайди,\nЁстиқдошим даъюс деб…\nАзизлар бугунги кунда бошимиз билан қора ишга ботиб тинмасликка мажбур қилаётган Каримов тузумидан бир оз хаёл узиб ўз эътиқодингиз хақида мушоҳада этинг, юртингиз боши даюсларча даъват этиб Халқни ҳам даюссифатларга айлантираётгани хақида, Аллоҳни унутиб бораётганимиз ва жим эканимиз хақида фикр қилинг, ва яна ўзингиз учун ахд килингки аввало ислоҳ этишни ўзингиздан бошланг, сизни ислоҳ бўлишингиз оилангизни ислох булишидир.\nШу билан бирга Ўзбек Халқимга чақириқ ! Азиз Халқим рахбарингни ислоҳ эт, зеро бош ислоҳ бўлса оёқ ҳам ислоҳдир.\nАзиз муҳтарам хамюртлар! Бу мақола жуда ҳам аянчли холатда жамиятимизда фуқароларимизни айниқса ёшларимизни фисқу-фасодга жуда берилиб кетишаётгани сабаб, номусимизни сақлаб қолишни даъвати сабаб минг бир умидда ёзилди, ўз миллатимиз номусини, аёлларимиз иффатини, Халқимиз ориятини биргаликда сақлашга бўлган очиқ чақиришимизга лаббай дея жавоб қиласизлар деган умиддамиз.\nodnoklassniki.ru ижтимоий тармоғи,\n“Ўзбекистон Халк Харакати” ҳамда “Каримов Кет” гуруҳлари фаол жамоасидан


Mening fikrim - 634-s-p/20\nЖамоавий мурожаатга овоз бериш учун: 45 кун қолди\nМуаллиф:XAMDAMOV HAYDARBEK KARIMOVICH\nСаралаб олинган ҳикоялар тўплами нашрдан чиқарилиб, эркин нархда сотувга чиқарилиши керак. Ушбу ташаббус аҳолида китобхонлик орқали ҳаётга қизиқиш, иштиёқ ва ижтимоий фаолликнинг ортишига хизмат қилади.\nXAMDAMOV HAYDARBEK KARIMOVICH\nҚарши овоз берганларга тушунмайман, бу тадбир ўзини ўзи қоплаб кетиб, ҳатто фойдага кирса, нимага куюнасизлар?\n11 Август 2020, 08:23\nСовғабоп қилиб (подарочный), устида кўзни қувнатадиган муқоваси билан (глянцевый) чиқарилса, ичида рассомларнинг танлов асосида чизилган иллюстрациялари бўлса, МАДАНИЯТ СОҲАСИДА ЗЎР ВОҚЕА бўларди...\n10 Август 2020, 22:51\nКимга қизиқ бўлади бу?\n6 Август 2020, 07:49\nФақат электрон версияда бўлсин! Сабаби, "ижодкор"ларнинг, яъни ёлғончиларнинг "заказной ижод"лари учун дарахтлар кесилиб кетиши увол ва табиатга зиёнкорликдан ўзга нарса эмас! Электрон версияда бўлса, кимга "ижод" керак бўлса, ўзи скачат қилиб олиб, боласига ўқитаверади. Ҳозир 2 ёшар бола хам смартфонда "ижод" кўриб ўтиради.. Шунча вақт ёлгон ичида шўнғиганимиз озми? Қачон илм ўрганишга ўтамиз... .


ДАСТЛАБКИ МАҚОЛАМНИ ЗАЛДА ТУРИБ ЁЗГАНМАН… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nДАСТЛАБКИ МАҚОЛАМНИ ЗАЛДА ТУРИБ ЁЗГАНМАН…\nЧоп этилган 16 Ноябр 2017\tКӯришлар: 674\nXVI тарихий ва тақдир яратувчи сессия иштирокчиси, Тожикистон Олий Кенгаши XII чақириқ депутати, адиб ва журналист Абдурасул Ҳабибовга ушбу қутлуғ сананинг 25 йиллиги арафасида қатор саволлар билан мурожаат қилдик.\n- Ҳурматли Абдурасул Ҳабибович, ушбу сессия ҳақида кўплаб китоблар, мақолалар чоп этилган. Бироқ ҳар бир иштирокчининг ўз нигоҳи\nбор. Сизнингча, XVI сессия пойтахт Душанбе ёки мамлакатимиз бошқа бир минтақасида ўтказилганида, шунчалик самара берармиди?\n- Хўжанд «Арбоб»идан бошқа жойда ўтказилганда, бунчалик самара бермасди, албатта. Ўша пайтда турли жойларда ва ҳатто, республикадан ташқарида МДҲнинг баъзи мамлакатларида, жумладан, Москва, Теҳрон ва ҳоказоларда ушбу сессияни ўтказиш таклифлари бўлган. Айниқса, мамлакатда юз берган фуқаролик қарама-қаршилиги туфайли, Душанбеда сессия ўтказишнинг ҳеч иложиси йўқ эди. Уни, ҳатто, Хўжанд шаҳрининг марказида ҳам ўтказиш мумкин эмасди. Масалан, А. Пушкин (ҳозирги Камол Хўжандий) номли театрда ўтказилса эди, ташриф буюрадиган депутатлар, дала қўмондонлари ва бошқаларни шаҳарнинг бу ҳудудига жойлаш учун театр атрофидагиларни вақтинчалик бўлса-да, бошқа ёққа кўчиришга тўғри келарди. Сессияга ташриф буюрувчи депутатлар ва бошқа кишилар хавфсизлигини таъминлаш, сессия ишига босим бўлмаслиги, унинг демократик принциплар асосида ўтиши учун ҳам, Хўжанддаги «Арбоб» қасри ўзининг жойлашиш нуқтаи назаридан ҳамма томонлама қулай эди. Гирду атрофига хавфсизлик ва милиция ходимларини жойлаш имкони борлиги учун ҳам сессияни шу ерда ўтказишга қарор қилинганди, ўшанда. Ва бу тўғри қарор эди. Юқорида эслатиб ўтганимдек, мазкур сессия агар Душанбеда ўтказилганида, кутилган самарани бермасди. Самара деганда, мен яна шуни тушунаманки, сессияда ҳаётан муҳим қарорлар чиқарилди ва сессия ўз олдига қўйган мақсадига эриша олди.\n- Сессия давомида қабул қилинган қарорлардан кўнглингиз тўлмаган жойлар ҳам бўлганми?\n- Йўқ, сессия давомида қабул қилинган қарорлардан кўнглим тўлган эди. Биринчидан, сессия ўз олдига қўйган тарихий вазифани бажарди. Иккинчидан, қабул қилинган қарорлар тўлиқ демократик принциплар асосида амалга оширилди. Олий Кенгаш регламенти Конституция ва жорий қонунлардан келиб чиқувчи барча талабларга имкони борича амалга оширилди ва риоя қилинди. Бундан ташқари, иқтидорли Муроса комиссияси ва оқсоқоллар кенгаши каби чиғириқлар бор эдики, сессия кун тартибида хомаки қонунлар қабул қилинмади.\n- Ушбу сессиянинг асосий ютуғи нимада, деб ўйлайсиз?\n- Сессиянинг асосий ютуқлари қуйидагилардир:\nБиринчидан, республикадаги бошбошдоқликка барҳам берилди. Ҳақиқатдан ҳам, республика жанубий ноҳияларида, ўша, 1992 йилнинг май ойи бошларидан ноябр ойигача ҳокимият деган нарса қолмаган эди. Мисол учун, ҳуқуқ-тартибот органлари ўзларини нейтрал эълон қилганди. Амалдаги Президент бир гуруҳ кишилар тазйиқи остида истеъфо берганди. Марказий ҳокимият ҳам, инчунин. Фақатгина Олий Кенгаш ва унинг халқ томонидан сайланган 230 нафар депутати қолган эди. Ўша кеча-кундузда республика миқёсидаги масалаларни ҳал қиладиган ягона орган эди, у. Иккинчидан, тинчлик пойдевори ташланди. Айнан, ана шу сессиядан сўнг, мамлакат бўйлаб тинчлик ва осойишталик шошилинч йўлга қўйилиб, оқибатда, мамлакат фазосини халқ кутган, истаган тинчлик бутунлай қамраб олди. Учинчидан, муросасозлик принциплари йўлга қўйилди ва бунинг оқибатида, барча ушбу принцип атрофида бирлашди. Тўртинчидан, сессиянинг яна бир улкан ютуқларидан бири шуки, у ҳокимият фалажлигини бартараф этди. Чунки ўша кезлар маҳаллий ҳокимиятдан то юқоригача бўлган ҳокимият ва унинг арконлари – суд, милиция, прокуратура тўлиқ ишламаётган бўлиб, давлатнинг емирилиб кетиш хавфи бор эди. Бешинчидан, сессия жамиятни ҳокимиятсизликдан қутқариб, ҳокимиятни ҳақиқий эгалари қўлига топширди. Президентлик институтига барҳам берилиб, мамлакатда парламент ҳокимияти жорий этилди. Олтинчи ва энг асосий ютуқ шу эдики, ҳамманинг талабини қондира оладиган шахсни, яъни Эмомали Шарифович Раҳмоновни Олий Кенгашга раҳбар этиб сайлади. У кишининг номзоди шимолликларни ҳам, жанубликликларни ҳам, илмий жамиятлару борингки, барчани қониқтира оларди. Менинг назаримда, ўша пайтда энг муросали ва лойиқ номзод Эмомали Раҳмон эди ва депутатлар у кишига овоз бериб, жуда тўғри иш қилишган. Бугунги кунда, Тожикистонни жаҳонга танита олган Эмомали Раҳмон шахсиятини барча бирдек билади. Сессия ўз тарихий миссиясини қойилмақом қилиб бажарганлиги йиллар ўтавергани сайин янада ойдинлашаверади. Эмомали Шарифович Раҳмоновни сайлаб, сессия тарихий ва тақдирсоз миссиясини бажарганлигига юз фоиз аминман.\n- Сиз, асли, таниқли журналист, қалами ўткир публицист ёзувчи ҳамсиз. Эсдаликлар ёзганингиз йўқми?\n- Мен журналист сифатида сессия залида ўтирганимдаёқ мақолалар ёза бошлагандим. Факс борлиги ишимни осонлаштирганди. Ўшанда мен «Ленинабадская правда»нинг махсус мухбири эдим. Сессия очилиши арафасида «Сегодня или никогда» («Бугун ёки ҳеч қачон») сарлавҳали илк мақолам чоп этилди. «Мы из мирного Арбоба» («Биз осуда Арбобдан») иккинчи мақолам бўлиб, бир қатор депутатлар билан мусоҳабам эди. Депутатлардан: «Арбобдан нима кутяпсиз, нима истайсиз?» қабилидаги саволимга улар: -«Фақат ва фақат тинчлик истаймиз!» - дея жавоб бергандилар. Мазкур мақолам «Коммунист Таджикистана» республика газетасида ҳам чиққан. Кейинги йирик мақолам «Он обещал нам всем мир» («У бизнинг ҳаммамизга тинчлик ваъда қилди») дея номланган, Эмомали Шарифович ҳақида бўлиб, у кишининг таржимаи ҳоли, фаолияти ва сессияда Олий Кенгашга раҳбар этиб сайланганлиги борасида эди. Олий Кенгаш янги Раиси ҳақидаги дастлабки мақола муаллифи эдим ва у «Ленинабадская правда»да чоп этилди. Ушбу материалларнинг бари оператив-тезкорлик билан ёзилган. Кейинчалик эса, Россиянинг «Правда», «Сельская жизнь» ва бошқа газеталарда сессия залидаги муҳит ва умуман, ушбу сессия ҳақида туркум мақолаларим босилган. «И мои уроки демократии» («Демократиядан олган сабоқларим»), «Рукописи Арбобской сессии» («Арбоб сессияси битиклари») номли ҳар бири 200-220 бетлик китобларим ҳам нашр этилди. «И мои уроки демократии» китобим тожик тилига ҳам таржима қилинган. Сўнгги икки йил ичида тарих фанлари доктори, профессор Ҳабибулло Холжўраев билан ҳамкорликда «Ваҳдат», «Факты и анализы», «Мысли и домысли» деган икки томлик китоб чиқардик. Айни пайтда, сессия арафасида «Судьбоносная сессия Арбоба» («Арбобнинг тақдирсоз сессияси») номли ҳар бири 650-680 бетлик китобимиз нашр этилаяпти. Худо хоҳласа, Арбоб юбилей конференцияси қатнашчиларига биттадан тарқатиш ниятимиз бор. Ва яна «Арбоб арбоблари» номли эсдалик қисса ёзиш ниятим бор…\n- «Халқ овози» газетахонларига тилакларингиз…\n- «Халқ овози» – менинг она тилимда чиқадиган энг севимли нашрим, республика миқёсидаги сиёсий, иқтисодий, ижтимоий ва маъмурий минбар. Айниқса, Ёқубжон Абдуманонзода бошлиқ таҳрир ҳайъати ва жонкуяр қалам аҳлига алоҳида ҳурматим бор. Бир ветеран журналист сифатида газетада чоп этилаётган мақолаларни ўқиб бораман ва улар остидаги янги номлар билан қизиқиб бораман. Яхши, мириқиб ўқийдиган мақолалар мутолаасидан сўнг, журналистикамиз оқсаб қолмаётганидан, аксинча, янги-янги журналист кадрлар етишиб чиқаётганидан хурсанд бўламан. Бизнинг давримизга қиёсан айтсак, иқтисодий жиҳатдан оладиган маоши ва қалам ҳақи гарчи унча кўпни ташкил этмаса-да, сабр-матонат билан маърифат тарқатаётган матбуот яловбардорлари саналган йигитларга таҳсин айтгим келади. Шунингдек, улар, нафақат, халқнинг тилида турган, балки дилидагиларни ёзаётганларидан қувонаман ва бир кекса журналист, қолаверса, бир Ҳожибобо сифатида уларни ёмон кўзлардан, совуқ ниятли кишилар зараридан ҳамиша Худонинг ўзи асрасин, дея дуо қиламан. Шунингдек, газета муштарийлари-ю барча мухлисларига эзгу тилаклар тилайман. Сўзим ниҳоясида айтмоқчиманки, халқимиз севган ва ардоқлаган инсон – Миллат пешвоси муҳтарам Эмомали Раҳмон Жаноби олийлари атрофида янада жипслашиб, бирлашсак, барча эл бир ёқадан бош чиқариб, бунёдкорлик ишлари билан машғул бўлсак, азиз Ватанимиз янада ободу озод ва келажагимиз янада нурафшон бўлади, Худо хоҳласа.\nТоғлар бағридаги боғ\nҚуёш ботар томони очиғу, уч томони ярим қувурсимон тоғлар оғушида ястанган мўъжизавий жаннат макон. Бир-бирига сира ўхшамас гўзалликлар касб этган дарадан чиқиб дарага кириб борар экансиз, ҳали одам зотининг қадами етмаган, осори атиқа сингари сизни ҳайратга соладиган бундай жозибадор гўшаларни тоғли тожик диёрида кўп учратиш мумкин. Бироқ сиз назарда тутган манзил айланма тоғнинг кунчиқар томонида, асрий ёнғоқзор кўрки билан оро\nБугун: 23-01-2020 14:32:55


Ўқитувчилар “Партия патронажи”ни чорлади | "Адолат" СДП\nЎқитувчилар “Партия патронажи”ни чорлади\nЎзбекистон “Адолат” СДП Бухоро шаҳар Кенгашида ташкил этилган “Партия патронажи”га жуда кўп чақирувлар келиб тушмоқда. Хайрихоҳлар партия сафига қабул қилингач, унинг мақсад ва вазифалари билан яқиндан танишиб, сиёсий фаоллигини ошириб бормоқда. Навбатдаги чақирув Бухоро шаҳридаги 29-умумтаълим мактаби жамоасидан келиб тушди.\nАлбатта, партия раисининг тарғиботи давомида ушбу лойиҳа тўғрисида алоҳида тўхталиб ўтилди ҳамда унинг имкониятлари хусусида маълумот берилди. Шубҳасиз, лойиҳанинг мақсад ва вазифаси барчага бирдек қанот бўлди. Таълим соҳаси вакилларининг 15 нафари лойиҳа имкониятидан фойдаланган ҳолда партия сафига қабул қилинишди.\n— Ҳар бир партиянинг фаолияти билан танишиб борар эдим. Тўғри, барчасининг ўзига хос сайловолди дастури ва ғоялари бор. Аммо Ўзбекистон “Адолат” СДПнинг аниқ мақсади менинг фаолиятимга ҳам жуда катта таъсир қилди. Хусусан, таълим тизимидаги ўзига хос ғоялар таълимнинг аниқ мақсади ва йўналишини белгилаб беради. Энг қувонарлиси, “Партия патронажи” бўлди. Бу лойиҳа менинг партия сафига қабул қилинишимда, тадбирлар давомида ўз таклиф ва ғояларим билан иштирок этишимда имкон берди, ҳар бир сиёсий жараёнда фаол иштирокимни таъминлашда туртки бўлди, - дейди 29-умумтаълим мактаби ўқитувчиси Оллокова Ўғилой.\nЛойиҳанинг ўзига хос ва оригиналлиги тўғрисида партия фаоллари ўз фикр ва мулоҳазаларини билдириб ўтишар экан, шубҳасиз, унинг татбиқ этилиши давомида эса партия аъзоларининг сони кўпайиб бораётганлигини ҳам таъкидлашди.


Home icon Бош саҳифа»Кутубхона»Мақолалар»Ҳамза диндор бўлганми?\nҲамза аслида мардикорликнинг қандай оғир кулфатлар келтирганини яхши билади. «Соғиниб», «Салом айтинг» каби шеърларида мардикорларнинг фожиали аҳволини кўрсатиб беради. Лекин у шеърларига жуда муҳим бир ғояни сингдиради: жаҳолатда қолиб кетган ва ўз бахт-саодати учун курашмаган одамнинг жазоси шу, бу кунларинг сенларга сабоқ бўлсин, демоқчи. Қаранг: «Жазо шул қаю миллат, ки ҳикмат, илму фан билмас», «Эсак дониш эли ўлмас биз мунча расволар», «Бу кунлар ибрат ўлсун, эй...».\nАдиб бошқа бир ўринда очиқдан-очиқ бундай деб ёзган эди: «Мана, букун ҳақиқат, ҳуррият воситаси билан эски хоин ва золим, мустабид ҳукумати 50 йилдан бери бўйин, қўл ва оёғимизга сезимсиз солуб келган умрлик оғур занжирларин кўзга кўрсатиб ечди, халос қилди. Букун ҳақиқат, мусовот воситаси била, бир тараф, золим амалдорлар, иккинчи тарафдан, раҳмсиз, шафқатсиз талончилар темир тирноғи остида пўстлари бутун сидирилуб, юраклари эзилуб... турган мазлум, ноҳақ фақиру бечора, етим, ғарибларнинг бургутлар панжаи маргидан баҳо қилди... Букун Остроумов, Илминский кабиларнинг тарбиясида яшаган ва анинг маслакига хизмат этувчи, ватандаги ўз орамиздан чиққан дин хоинларини ҳаётларин ҳақиқат майдонига отур. Ноҳақларни шарманда... қилур».\nШоир советлар даврида кўп шеър ёзмади, йигирма саккизтача шеърдан ўн тўрттаси хотин-қизларни илм-маърифатга ва эркка чорловчи асардир. Бир неча шеърларида халқни уйқудан уйғотиш ва озодлик қарор топганини қутлаш ётади. Бу ерда Анвар Пошонинг адьютанти Муҳитдинбекнинг Закий Валидий тўғрисидаги мақоласидаги (1928) «Закий Валидий рус инқилобига катта умид боғлади. Туркий халкларга инқилоб бир нажот ва бахт келтиради, деб ишонди. Лекин умидлари рўёбга чиқмади. Закий Валидий Анвар Пошо билан алоқа боғлаб, болшевикларнинг ҳийла-найрангларини яхши тушунгандан кейин бир қанча вақт бекиниб юриб, иш кўришга аҳд қилди ва шундай қилди ҳам...», деган фикрини келтириш ўринли. Ҳамза ҳам, Чўлпонлар ҳам дастлаб худди шундай адашдилар. Тўғри, Ҳамза совет ҳукуматининг ўз одамига айланишга ва уни қўллаб-қувватлашга интилди. 1926 йили унинг дўсти Сўфизодага «Ўзбекистон халқ шоири» ва Ҳамзага «Ўзбекистон халқ ёзувчиси» фахрий унвонлари берилган бўлса-да, Сўфизода 1937 йили ўлдирилди. Ҳамза эса доим тазйиқ остида юрди, бирор ерда муқим ишлаш имкониятига эга бўлмади. «Таржимаи ҳоли»-да айтилишича, ғанимларининг унга «очиқ ҳужумга тикланганларини билиб», Бухоро ва Хоразмга кетиб қутулади. Ҳамзанинг русларни фош этувчи асарлари, миллий мухториятни орзу қилган шеърлари, Закий Валидий, Мунаввар Қори, Чўлпон, Беҳбудий каби замонасининг илғор зиёлилари — адолат ва ҳақиқат учун курашувчилар билан дўстлиги шўро тузумининг махсус қўриқчиларига аён эди. Шунинг учун уни ҳам сиёсий, ҳам иқтисодий жиҳатдан қийнадилар. У дўстлари ва юқори ташкилотларга ёзган ўнлаб мактубларида «ёрдам сўрасак бизга тескари қарайдилар», «ёзувчи бўлмай ва дунёга келмай ҳам ўлай», «ҳозирда кўриб турган кунларимни итлар кўрмайдур», дейди.\nБир қайдида «Оч туришга чора йўқ, ўғирлиқка уқув йўқ. Мардикорликка куч, усталикка ҳунар йўқ. Деҳқончиликка ангал-дангал. Ўлишга текин ажал йўқ. Қочай десанг, на йўл бор, на тинч жой. Муни устига сан ҳам бўларсанда шуларга ўхшаган бедин, ноинсоф бир болшовой», дейилган. Ҳамза 1928 йил 25 сентябрда бир дўстига йўллаган мактубида ҳаётининг хавф остида қолганлигини айтиб,» пичоғимнинг гулдастаси синмасун эди. Ул иғвогарларнинг тегишлик чораларини кўрмасликлари яна бир зарба бермай қолмас», деб ёзади. Кўп ўтмай, 1929 йил 18 мартда эса Ҳамза ваҳшийларча ўлдирилади. Бу ишда сиёсий кучлар ҳам иштирок этганига шубҳа йўқ.


Мусо Тошмуҳаммад ўғли Ойбек: Навоий - цена и характеристики, купить в Ташкенте (Артикул: 1UFS5AH) - Tovar.uz\nМусо Тошмуҳаммад ўғли Ойбек: Навоий\nМусо Тошмуҳаммад ўғли Ойбек: Навоий в Ташкенте\nАртикул: 1UFS5AH Нет в наличии\nПодробное описание: Мусо Тошмуҳаммад ўғли Ойбек: Навоий\n“Навоий” романи ўзбек ва рус тилларида бир неча марта нашр этилган асар. Навоийдан кейинги давр унинг асарларига қизиқишни оширса оширдики, асло камайтирмади. Ойбек асарда Навоий сиймосини яратади. Бундан беш аср олдин яшаб ўтган улуғ шоирни аниқ ва яққол тасаввур этиш буюк ёзувчигагина хос. Ойбек романда буюк шоир образини яратишда Навоийнинг туркий тил ва адабиётга бўлган муносабати тасвиридан ҳам ўринли фойдаланган. Асарда Навоий образига хос хусусиятлар софдиллик, қатъият ва олижаноблик каби фазилатларда намоён бўлади. Дарҳақиқат, “Навоий” романи ўзининг бадиий –эстетик қиммати, мазмун-моҳияти, бадиий-тасвирий воситаларга лиммо-лимлиги, воқеаларнинг изчиллиги, тарихий ҳақиқатнинг кўзгуси бўла олганлиги, қаҳрамонларнинг бир-бири билан, яъни тарихий ва тўқима образларнинг уйғунлашганлиги билан ҳам юксак таҳсин ва эътирофларга лойиқ асардир. Шу боис ҳам бу асар мана неча йиллардирки, ўз қадр-қимматини йўқотган эмас , йўқотмайди ҳам. Чунки чинакам бадиий санъат асари ҳеч қачон ўлмайди. Бундай асарларни халқ унутмайди. Ойбекнинг ўзбек мумтоз адабиётида ёрқин сиймо, улуғ мутафаккир саналган Навоий образини гўзал тасвирлаб бера олган бу романи мангу яшайверади.


Халқ таълими вазирига янги ўринбосар тайинланди / Ўзбекистон янгиликлари, энг сўнгги хабарлар\nСИЁСАТ 0 Шархлар 1484 кўрилди\nТемуржон Комилов Халқ таълими вазири ўринбосари лавозимини эгаллади. У халқ таълими соҳасида молиявий-иқтисодий масалаларга масъул ҳисобланади. Шавкат Мирзиёев 20 май куни тегишли қарорни имзолаган.\n2017 йилдан Ҳисоб палатасида ишлаб келган. 2018 йилда у Ҳисоб палатасининг Бюджет тизими бюджетлари шакллантирилиши ва харажат қисми ижро этилишини назорат қилиш шўъбаси бош инспектори лавозимида ишлаб келган.\nТемуржон Комилов айни вақтда Капитал бозорини ривожлантириш агентлиги директори сифатида фаолият олиб бораётган Атабек Назиров ўрнини эгаллади. Эслатиб ўтамиз, Атабек Назиров 2019 йил январь ойида Капитал бозорини ривожлантириш агентлиги директори этиб тайинланган.


Қўқонда I Халқаро ҳунармандчилик фестивали ўз ишини бошлади\nБугун Қўқон шаҳрида ҳақиқий байрам! Ўзбекистон Президенти Шавкат Мирзиёев ташаббуси билан ташкил этилган I Халқаро ҳунармандчилик фестивали ўз ишини бошлади.\n12 сентябрь куни Худоёрхон ўрдаси майдонидан марказ йўналишида I Халқаро ҳунармандчилик фестивали қатнашчилари тантанали юришни амалга оширишди. Унда Ўзбекистон Республикаси Бош вазир ўринбосари Азиз Абдуҳакимов ҳамда Фарғона вилояти ҳокими Шуҳрат Ғаниев иштирок этди.\nХудоёрхон ўрдаси ҳудудида жойлашган Ҳунармандлар шаҳарчаси халқ сайллари, қўғирчоқбозлик, дорбозлар фольклор жамоалари, вилоятлар маданият бошқармалари томонидан тайёрланган концерт дастурлари билан байрамона қиёфа касб этмоқда. Қизиқчилар, жарчилар ҳамда хон сарой аъёнлари либосидаги актёрларнинг иштироки тадбирга кўтаринки руҳ бағишлади.\nШу билан бирга, бугуннинг ўзида шу ерда Жаҳон ҳунармандлар кенгашининг Осиё ва Тинч океани минтақаси бўйича Президенти Кадда Кадуми хонимнинг китоби тақдимоти бўлиб ўтди.\nБундан ташқари, моҳир усталар амалий санъат буюмларини ўз қўли билан ясашни истаганларга маҳорат дарслари ва тренинглар ўтказишмоқда. Маҳорат дарслари Риштон, Ғиждувон, Ургут, Тошкент, Каттабоғ, Мадир, Самарқанд, Андижон, Ғурумсарой, Шаҳрисабз кулолчилик мактаблари намоёндалари томонидан ўтказилмоқда.\nФестиваль иштирокчиларини кун давомида шунингдек Фарғона вилоятининг диққатга сазавор қадимий ва замонавий масканларига сайёҳат кутмоқда. Марғилон шаҳрига саёҳат, Саид Аҳмадхўжа эшон мадрасасида жойлашган Ҳунармандлар маркази, Ёдгорлик корхонаси ҳамда кандакор Абдулҳамид Мадалиев, тўқувчи Расулжон Мирзаҳмедов ва Абдунаби Тоштемиров устахоналари шулар жумласидандир. Мадрасаи Мир, Хўжахон қози, Хазиний маданий мерос объектлари, Рассомчилик ва миниатюра мактаблари вакилларининг маҳорат дарслари меҳмонларда унутилмас таассурот қолдириши шубҳасиз.\nШунингдек, фестиваль доирасида маҳаллий ва хорижий мутахассислар ҳамда ОАВ иштирокидаги матбуот анжумани ҳам ўтказилмоқда.\n240 Февраль 25 , 2020\nМосквада бўлиб ўтадиган “MITT” туристик кўргазмасида иштирок этишга доир танлов\n212 Февраль 24 , 2020\nБуюк Британиянинг нуфузли ОАВ вакиллари учун пресс-тур ташкил қилинди\n198 Февраль 23 , 2020\n«Ипак йўли» халқаро туризм университетида Ўзбекистоннинг сайёҳлик салоҳиятига бағишланган халқаро конференция ўтказилди\n498 Февраль 22 , 2020\nНуфузли “Berlinale” фестивалида Ўзбекистоннинг кино локациялари тарғиб қилинмоқда\n“Амирсой”да тоғ-чанғи спорт тури бўйича Ўзбекистон чемпионати ғолиблари аниқланди\n844 Февраль 21 , 2020\nТашрифлар бугун: 12375


Самарқанд вилояти ҳокими Т.Джўраевнинг Ўзбекистон ва Тожикистон давлатлари чегарасидаги “Жартепа” ва “Саразм” халқаро назорат-ўтказиш пункти ишга туширилиши муносабати билан ўтказиладиган тадбирдаги СЎЗИ | Вилоят ҳокимининг маърузалари | Самарқанд вилояти ҳокимлиги\nСамарқанд вилояти ҳокими Т.Джўраевнинг Ўзбекистон ва Тожикистон давлатлари чегарасидаги “Жартепа” ва “Саразм” халқаро назорат-ўтказиш пункти ишга туширилиши муносабати билан ўтказиладиган тадбирдаги СЎЗИ\n2018 йил, 1 март\nАссалому алайкум, дўстони азиз!\nСуғд вилояти ҳокими, ҳурматли Ражаббой Аҳмадзода!\nАввало, икки қардош, жондош эл вакилларини бугунги қувончли кун соғиниб кутилган учрашув билан чин кўнгилдан муборакбод этаман.\nСизу бизга заминдош бўлган буюк шоир Абу Абдулло Рудакий бундан олти аср илгари\nДунёнинг шодлиги йиғилса бутун,\nДўстлар дийдоридан бўлолмас устун”,\n– деганида юз карра ҳақ бўлганини мана бугун кўриб турибмиз.\nДарҳақиқат, нафақат чегаралари, балки қадимий илдизлари ҳам бир-бирига туташ, икки тилда сўзлашувчи бир халқмиз. Динимиз бир, анъаналар ва турмуш тарзимиз ҳам бир-бирига ўхшаш.\nБугун Сиз билан биз, Ўзбекистон ва Тожикистон давлатлари раҳбарларининг ўзаро келишувига мувофиқ, икки мамлакат ўртасидаги муносабатларни янги, замановий босқичга олиб чиқиш борасидаги эзгу ҳаракатлар бошланишига гувоҳ бўлиб турибмиз.\nЎзбекистон Республикаси Президенти, Муҳтарам Шавкат Мирзиёев фаолиятининг дастлабки куниданоқ қўшни давлатлар, хусусан, Тожикистон билан ўзаро ҳамкорлик ва маданий алоқаларни янги босқичга олиб чиқиш вазифасини қўйди.\nБиринчи Президентимиз Ислом Абдуғаниевич Каримов вафот этганда тожик биродарларимизнинг бу қайғуни биз билан баҳам кўриши Тожикистон халқининг ҳам бундай муносабатга иштиёқи баландлигини намойиш этди.\nШавкат Миромонович эса Бирлашган Миллатлар Ташкилоти минбаридан “Биз Марказий Осиё мамлакатлари билан ҳеч истисносиз барча масалалар бўйича оқилона муроса асосида ҳамкорлик қилишга тайёрмиз”, – деб дунё аҳлига баралла айди.\nОммавий ахборот воситалари орқали яхши хабардорсиз. Ўзбекистоннинг Тожикистон билан Жиззах, Сирдарё, Тошкент, Наманган, Фарғона, Сурхондарё вилоятларидаги барча назорат-ўтказиш постлари очиляпти.\nБиз эса Самарқанд вилоятидаги “Жартепа” чегара постининг очилишига бағишланган тантанага йиғилганмиз. Рухсат берасизлар, Сизларни ана шу қувончли воқеа билан чин дилдан ўзбек эли номидан муборакбод этаман!\nМана кўриб турганингиздек, Ургутнинг Жартепа маҳалласидаги чегара пости ҳам қайта тикланди. Бу ерга туташ автомобиль йўллари бўйида замонавий инфратузилма ташкил этилди, фуқаролар учун зарур барча ижтимоий-маиший шароитлар яратилди.\nБожхона постида фуқароларимизни икки давлатга ҳеч қандай тўсиқларсиз ўтиб-қайтишлари учун барча шароит яратилди.\nЭнг асосийси, ён қўшниларни бир-биридан ажратиб турган девор олиб ташланди. Бир пайтлар тўй-маъракалари бирга бўлиб келган Ургут, Булунғур ва Тойлоқ туманларининг кўпсонли аҳолиси Панжакент раёни қишлоқлари билан бори-келдиларга бугундан бошлаб яна йўл очилди.\nБир сўз билан айтганда, икки мамлакат раҳбарларининг оқилона қарорлари билан оддий фуқароларга жуда катта қулайликлар яратилди.\nХабарингиз бор, икки давлат пойтахти ўртасида авиақатнов ҳам йўлга қўйилди, темирйўл тармоғи қайта тикланди.\n“Ўзбекистон ҳаво йўллари” Миллий авиакомпонияси Самарқанд ва Бухоро шаҳарларини Душанбе шаҳри билан боғловчи янги авиарейсларни йўлга қўйиш таклифи билан чиқди.\nМаълумот учун айтиб ўтмоқиманки, Самарқанд вилоятида аҳолининг 7,5 фоизини тожик миллатига мансуб кишлар ташкил этади. Вилоятда тожик миллий маданият маркази фаолият кўрсатмоқда. Тожик миллати фарзандлари учун умумтаълим мактаблари очилган. Самарқанд давлат университетида тожик филологияси факультети бор. Бундан ташқари 5 та факультетнинг 25 та гуруҳида бакалаврлар, 2 та гуруҳида магистрлар тожик тилида таҳсил оладилар.\nТожик тилида Тошкентда “Овози Тожик”, Самарқандда эса “Овози Самарқанд” газеталари чоп этилади. Тожик тилида ижод қилувчи Адаш Истат, Салим Кенжа, Зоҳир Ҳасанзода, Бахтиёр Жума, Асадуллоҳ Худоёри Оқсой, Акбар Пирузи каби адиблар бадий асарлари чоп этилган ва ҳозирда ҳам чоп этилмоқда. Вилоят телевидиние ва радиосида тожик тилида кўрсатув ҳамда эшиттиришлар берилади.\nИкки давлат ўртасидаги дўстона алоқалар бу ҳамкорлигимизнинг янги имкониятларини очади. Бу дўстлик икки халқ иқтисодиётининг, маданиятининг, пировордида турмушнинг юксалишига хизмат қилади. Айниқса, дунёда ўзаро келишмовчилик, ахборот хуружи авж олган бир пайтда бундай илиқ муносабатлар иккала давлат хавфсизлигини таъминлашда ҳам катта аҳамиятга эгадир.\nКелинглар, бизу Сизга ана шундай ширин ва ёқимли онларни ҳадя этган, иккала халқ ҳамкорлигини янги босқичга олиб чиқаётган давлатларимиз раҳбарлари Шавкат Мирзиёев ва Имомали Раҳмонга чин дилдан раҳмат айтайлик.\nИшончим комилки, тарихан илдизи бир-бирига туташ икки халқ ўз юртдошлари изидан бориб, нафақат минтақага, ҳатто бутун дунёга ҳам дўстликнинг кучи нималарга қодир эканлигини намойиш эта олади. Чунки қалбимиз, юрагимиз, ниятимиз шуни тақоза этмоқда.\nФурсатдан фойдаланиб, Сизларни Сизлар орқали Суғд вилояти аҳлини кириб келаётган умумий байрамимиз Наврўз билан чин дилдан табриклайман.\nСизларни бу қадимий айёмни биргаликда нишонлашга Самарқандга таклиф этамиз!\nЎзбек ва тожик халқлари дўстлигига кўз тегмасин!\nКиритилган вақти: 21/04/2018 08:58. Кўрилганлиги: 818\nМатериал манзили: https://samarkand.uz/press/governor_speeches/samarqand-viloyati-hokimi-tdjoraevning-ozbekiston-va-tojikiston-davlatlari-chegarasidagi-jartepa-va-sarazm-xalqaro-nazorat-otkazish-punkti-ishga-tushirilishi-munosabati-bilan-otkaziladigan-tadbirdagi-sozi


Қозоғистон йил сўнгига қадар ягона лотинча имлони қабул қилади\n18:00 / 28.07.2017\nГарчи аввалроқ Қозоғистон 2025 йилгача лотин имлосига асосланган қозоқ алифбосига ўтиши хабар қилинган бўлса-да, жараён тезлаштириладиганга ўхшаяпти.\n2017 йил сўнгига қадар Қозоғистонда қозоқ тилининг ягона лотинча алифбосини қабул қилиш кутилмоқда. Бу ҳақда 26 июль куни Қозоғистон маориф вазири Ерлан Сагадиев хабар қилган, деб ёзади Tengrinews.kz.\n«Лотин алифбосига ўтиш ҳақида тўхталсам. Бу ўта муҳим лойиҳа. Бу ерда эҳтиёткор бўлиб ҳаракат қилиш, хатога йўл қўймаслик керак. Бу йил қилишимиз мумкин бўлган ягона иш — барчани қониқтирадиган алифбони қабул қилиш. Бунинг учун бир неча вариантлар тайёрланиб, муҳокамадан ўтказилиб, улардан бирортасини қабул қилиб, сўнгра лотинча имлога ўтиш борасидаги режаларни қуришимиз керак. Бунинг учун махсус комиссия тузилган ва у иш олиб бормоқда», — деган вазир.\n23 июнь куни Қозоғистон президенти Нурсултон Назарбоев қозоқ тилини лотинча имлога ўтказишни чўзиб ўтиришдан маъни йўқлигини эълон қилган эди.\n«Биз буни тузатиш учун ишга киришдик. Қозоқ тилини лотинчага ўтказиш бизни янада жипслаштиради. Мен ўз мурожаатимда 2025 йилгача муддат белгилаган эдим, лекин бу жараённи чўзиш учун асос кўрмаяпман», — деган Қозоғистон президенти.\nБунгача Марказий Осиё давлатларидан Қирғизистон президенти Алмазбек Атамбоев қирғизлар бундан ўрнак олмаслиги кераклигини таъкидлаб ўтган эди. «Биз ўзимизда мавжуд нарсадан воз кечмаслигимиз керак. Агар ниманидир ўзгартирадиган бўлсак, бизда қадимдан ўз ёзувимиз бўлган: руний ёзуви — битик қирғиз тилига кўпроқ мос келади. Лекин биз кирилл имлосини сақлаб қолишимиз керак», — деган эди Атамбоев.\nҚозоғистон кирилл лотин


Коронавирус мавсумий касалликка айланадими? - hudud24.uz\n2021, 08-Mart | 18:16\nБош саҳифа Янгиликлар Жаҳон Коронавирус мавсумий касалликка айланадими?\n11:37 / 19-01-2021\nЖаҳон соғлиқни сақлаш ташкилоти расмийлари COVID-19 мавсумий инфекцияга айланиши эҳтимолини тахмин қилишмоқда. Бу ҳақда ЖССТнинг Россиядаги вакили Мелита Вуйнович “Российская газета” нашрига интервью берди.\nВуйновичнинг айтишича, бу хасталик мавсумий кўриниш оладими-йўқми, буни аниқ айтиш қийинроқ. Бунинг учун бир неча мавсум давомида кузатишлар олиб бориш, аввало, вакцина иммунитетни қанча вақт давомида сақлаб туриши, оммавий эмлаш қанчалик самара беришини аниқлаш керак.\n“Ҳатто энг мукаммал вакцина ҳам вирусни таг-туги билан йўқотишимизга имкон беролмайди, — деди ЖССТ вакили. — Аммо мавжуд вазиятдан келиб чиққан ҳолда, шуни бемалол айтиш мумкинки, коронавирус келгусида хавфлилик даражаси паст бўлган эндемик вирусга айланади”.\nВуйновичнинг айтишича, ЖССТ 2021 йилда дунё миқёсида COVID-19 тарқалиши жараёни қандай кечиши ҳақида аниқ тасаввурлар йўқ. Бироқ вакцинация натижасида пандемия секинлашиши мумкин.\nИлгари ЖССТ сайёҳлардан коронавирусга қарши эмлангани ҳақидаги ҳужжатни талаб қилишга ҳожат йўқлигини билдирган эди. Ташкилот расмийларига кўра, ҳали вакцина вируснинг одамдан одамга ўтишига қандай таъсир қилиши аниқланмаган.\nАввалги мақола“Ишдаги ишқ” фильмидаги котиба шифохонадан чиқди\nКейинги мақолаТуркманистонда Россия вакцинаси рўйхатга олинди


Дзюдочиларимиз Испания йиғинини якунлаб, Венгрияга етиб боришди\n8 июль, 2019, 16:45\nДзюдо бўйича Ўзбекистон терма жамоасининг Испанияда ташкил этилган халқаро ўқув-машғулот йиғини якунланди.\nФарҳод Тўраев бошчилигидаги дзюдочиларимиз денгиз бўйидаги Аликанте шаҳрида машғулот олиб боришди. Ушбу халқаро машғулот йиғинида Япония, Жанубий Корея, Бразилия, Россия, Украина, Германия, Мўғулистон, Хитой каби 30 га яқин давлат дзюдочилари ҳам иштирок этишди. Бу ҳақда дзюдо федерацияси матбуот хизмати хабар бериб ўтди.\nКеча терма жамоамиз делегацияси Истанбул орқали Венгрия пойтахти Будапешт шаҳрига етиб олишди. Дзюдочиларимиз 12-14 июль кунлари Будапешт шаҳрида ўтказиладиган Венгрия Гран-присида юртимиз шарафини ҳимоя қилишади. Испаниядаги йиғин ушбу мусобақага тайёргарлик вазифасини ўтаб берди.\nИспания йиғинида қатнашган дзюдочилар:\n-60 кг: Шарофиддин Лутфуллаев, Кемран Нуруллаев\n-73 кг: Ғиёсжон Бобоев, Обидхон Нумонов\n+100 кг: Бекмурод Олтибоев.


Обид Асомов таниқли хонандалардан бири автоҳалокатга учраб, оғир аҳволда ётганини хабар қилди » Ўзбекистон янгиликлари – Zamin.uz\nБугун, 30 июнь куни Ўзбекистонда хизмат кўрсатган артист Обид Асомов Instagram’даги шахсий саҳифасига водийлик хонанда Аҳрор Усмоновнинг суратини жойлаштириб, унинг аҳволи оғир эканини айтиб, мухлисларига юзланди., деб ёзмоқда "Qalampir.uz" сайти.\n“Инсон эртага нима бўлишини билмайди. Бандамиз, тақдиримиз Яратганнинг қўлида. Ажойиб овоз соҳиби, зўр қўчиқчи, яхши укам Аҳрор Усмонов мана, бир ҳафтадирки, автоҳалокатга учраб, жуда оғир аҳволда ётибди. Дуо билан эл кўкаради. Мухлисларимиздан илтимос, шундоқ азиз кунларда шу йигитнинг ҳақига дуо қилинглар Болаларининг бахтига, ўзбек санъатининг бахтига соғайиб кетсин!”, деб ёзади Асомов.\nМаълум бўлишича, Аҳрор Усмонов айни дамда Республика шошилинч тиббий ёрдам марказида ётибди.\nИжтимоий тармоқ фойдаланувчилари Обид Асомовнинг ёзганларига нисбатан ўз муносабатини билдарар экан, ҳар куни фалончининг туғилган куни ёки концерти деб суратини реклама қиладиганлар Обид Асомовдан ўрнак олиб, бошига кулфат тушганда, қўллаб-қувватлашни ўрганиши кераклигини айтишмоқда.\nМаълумот ўрнида, Аҳрор Усмонов ҳамкасби Алижон Исоқовга тегишли Toyota Land Cruiser Prado автомобилида ҳалокатга учраган. Ўша вақтда автомобилни Усмоновнинг турмуш ўртоғи бошқараётган бўлган. Машинада Алижон Исоқов, Аҳрор Усмонов ва унинг турмуш ўртоғидан ташқари, Усмоновнинг уч қизи ва шогирди ҳам бўлган.\nФурсатдан фойдаланиб, таҳририятимиз номидан Аҳрор Усмонов ва унинг оила аъзоларига мустаҳкам соғлик тилаб қоламиз.\n01:35 Севара Назархонни 40 ёшга тўлгани билан табриклаган Обид Асомов: «Билиб қўй, мухлисларинг сардори менман!»\n00:17 Обид Асомов “Фонтамас” фильми собиқ Иттифоқ даврида “запрет”да бўлганини айтди\n00:56 Обид Асомов АҚШда Ўзбекистон ҳаво йўлларининг қадри ўтганини айтди


Ўзбекистонликлар Паралимпиянинг биринчи куни 8 медални қўлга киритди – Газета.uz\nЎзбекистонликлар Паралимпиянинг биринчи куни 8 медални қўлга киритди\nПаралимпиянинг биринчи куни Ўзбекистон вакиллари 8 медални қўлга киритиб, 2 жаҳон рекордини янгилади.\n9 сентябрь 2016, 09:06 Рио-2016\nРио-де-Жанейродаги XV Паралимпия ўйинларининг биринчи куни Ўзбекистон термаси уч олтин, икки кумуш ва уч бронза медалини қўлга киритди. Мазкур кўрсаткич билан мамлакатимиз медаллар ҳисоби бўйича АҚШ ва Бразилияни ортда қолдирган ҳолда Хитой ва Буюк Британиядан кейинги учинчи ўринни банд этиб турибди.\nДзюдо баҳсларида Шерзод Намозов 60 килограмгача вазн тоифасида япониялик Макото Хиросани мағлубиятга учратиб, олтин медалга сазовор бўлди. Финалга қадар у уругвайлик Генри Борхес ва озарбайжонлик Рамин Ибрагимовдан устун келди.\nОзарбайжонлик Байрам Мутафаевни енга олган Ўткир Ниғматов ҳам 66 килограмгача вазн тоифасида Паралимпия чемпионига айланди. Ушбу натижа учун у финалга қадар Украина вакили Давид Хорав ҳамда Пуэрто-Рико спортчиси Перез Диазни мағлубиятга учратди.\n52 килограмгача вазн тоифасида Ўзбекистон номидан баҳс олиб борган Севинч Салаева эса канадалик Прискилла Гагнени мағлубиятга учратиб, терма жамоа ҳисобига бронза медалини ёзиб қўйди. У япониялик Аюми Исиядан устун келиб, кумуш медал билан тақдирланган Рамона Брюссигка имкониятни бой берди.\n100 метрга баттерфлай усулида сузиш йўналишида иштирок этган Кирилл Паньков ҳамда Музаффар Турсунхўжаев финалга кетма-кет кириб келган ҳолда кумуш ва бронза медалларини бўлишиб олди.\n100 метрга баттерфлай усулида сузиш йўналишида иштирок этган Муслимахон Одилова кумуш, Фотимахон Амилова бронза медалларига сазовор бўлди.\nЎзбекистон Паралимпия термаси байроқдори енгил атлетикачи Ҳусниддин Норбеков диск улоқтиришда олтин медални қўлга киритди. 59,75 метрлик натижа билан ўзбекистонлик жаҳон рекордини ўрнатди. 15 сентябрь куни Норбеков ядро улоқтириш баҳсларига киришади.\n9 сентябрь 2016, 21:16\nAjabmas Olloh va otajonimiz Islom Abdug'aniyevich Karimovni ruhlari qullab quvvatlayotgan bo'lsa aziz yurtdoshlarimizni. Omad sizlarga!


Туркияда террорчилар ҳужуми оқибатида 2 киши ҳалок бўлди\n00:00 / 10.09.2015\nКурдистон ишчи партияси жангарилари 9 сентябрда Туркиянинг Ширнак вилоятида икки нафар тинч фуқарони ўлдирди. Бу ҳақда “Анатолия” ахборот агентлиги маълум қилди.\nВоқеа ҳозирда комендантлик соати давом этаётган Жизра уездида содир бўлди. Террорчилар гранатомёт ёрдамида кўча бўйлаб ўтиб кетаётган полиция машинасини портлатиб юбормоқчи бўлганлар, бироқ улар отган снаряд турар-жой биносига бориб теккан. Оқибатда 50 ёшли маҳаллий эркак жароҳат олган. Унинг қўшниси уни машинага солиб шифохонага кетаётганда жангарилар уни автоматдан ўққа тутишган ва яралашган. Иккала жабрланувчи тез тиббий ёрдам машинасида жони узилди.\nЭрзурум вилоятининг Шенкай уездида аксилтеррорчилик операцияси давомида жандармлар Курдистон ишчи партиясининг 8 аъзосини йўқ қиди. Жангарилар гуруҳи қуршовга олиниб, улар артиллерия ва ўқотар қуроллардан ўққа тутилган.


ОАВ: Месси октябргача «Барселона»дан кетади » Футбол янгиликлари 2021\nGoal24.uz » Европа жамоалари » Ispaniya » ОАВ: Месси октябргача «Барселона»дан кетади\nОАВ: Месси октябргача «Барселона»дан кетади\n«Барселона» етакчиси Лионел Месси «Барселона»дан кетиши мумкинлиги ҳақида яна миш-мишлар пайдо бўлди. Бразилиянинг Эспорте Интеративо нашри журналисти Марсело Бехлернинг айтишича, Месси Каталония клубидан кетмоқчи. Журналист бу борада «Ноу Камп» олдидан репортаж тайёрлаган.\nБехлерга кўра, Месси клубдагиларга 2021 йилда шартномаси тугашини кутмай шу йилнинг ўзида «Барселона»дан кетишини айтган. Клубда ишлайдиган одамлардан бирининг журналистга маълум қилишича, Месси ҳеч қачон ҳозиргидай тушкун кайфиятда бўлмаган. Унинг клубдаги бошқарувдан ҳафсаласи пир бўлган.\nИспан нашрларида иддао қилинишича, айнан Бехлер Неймар «ПСЖ»га ўтиши ҳақида биринчи бўлиб хабар берган. Бу журналист Барселонада яшайди ва ишлайди. Олдинроқ Мессининг отаси Миланда уй сотиб олгани ва «Интер» Мессини ўз сафига қўшиб олмоқчи экани ҳақида хабарлар пайдо бўлганди.\nИспаниянинг Мундо Депортиво нашри бу борада «Барселона» билан боғланган ва клуб Мессининг кетиши ҳақидаги хабарларни рад этган. Маълумот учун, Европада трансфер ойнаси 5 октябргача давом этади.


15:30 / 05.01.2018\nҚисқа танаффусдан сўнг бугундан Испания ва Италия чемпионатларида навбатдаги тур ўйинлари бошланади. Англия Премьер Лигаси бу ҳафта дам олса-да, инглиз клубларида бундай имконият йўқ, Англия кубогининг 3-босқичи старт олади. Футбол бор экан, «Tribuna.uz» умуман дам олмайди ва эътиборингизга ҳафтанинг эътиборга молик тўқнашувларини ҳавола қилади.\nФИОРЕНТИНА – ИНТЕР (5 январдан 6 январга ўтар кечаси, 00:45)\nАгар кимгадир таътил керак бўлса, аввало, «Интер»ни тилга олиш тўғри бўларди. Декабрнинг бошида Скудетто учун энг асосий ва энг жиддий номзод бўлиб турган миланликлар қаторасига 4 ўйинда ғалаба қозона олишмади ва энди, пешқадамдан 7 очко ортда қолишмоқда. Бу орада Италия кубогида «Милан»дан оғриқли мағлубият қабул қилинди. Хуллас, орадаги бир ҳафта танаффус жамоанинг ижобий натижалар рельсига тушиб олиши учун айни муддао бўлиши керак.\nРақиб эса, анойи эмас, «Фиорентина» ушбу мавсумда лиганинг энг беқарор клуби сифатида намоён бўлаётган бўлса-да, бу флоренцияликларни янада хавфли қилади. Биринчи даврадаги ўйинда миланликлар йирик ҳисобда ғалаба қозонганди, аммо бу ўринда апрель ойида шу стадионда бўлиб ўтган ўйинни ёдга олиш тўғрироқ – ўшанда мезбонлар 5:4 ҳисобидаги ғалабага эришган. Умуман олганда, «Фиорентина» уч йилдан бери «Интер»ни ўз майдонида енгиб келмоқда.\nМағлубият «Интер»ни «Наполи»дан икки рақамдан иборат сонга ортда қолдириб кетади. Ортдан келаётган «Рома» ва «Лацио» Спалетти жамоаси билан деярли бир хил кўрсаткичда эканликларини эътиборга олсак, ҳатто Чемпионлар лигаси йўлланмаси ҳам хавф остида қолади. «Интер»нинг ғалаба қозонмасликка ҳаққи йўқ.\nЛИВЕРПУЛЬ – ЭВЕРТОН (5 январдан 6 январга ўтар кечаси, 00:55)\nАнглия кубогида учинчи босқич ўйинлари бугун бошланади. Одатга кўра, айнан шу босқичдан Премьер Лига клублари ҳам мусобақага қатнашишлари эътиборимизни ушбу мусобақага ҳам қаратишимизга сабабдир. Кўр қуръа илк боскчиқдаёқ Ливерпуль дербисини тақдим этди.\nТоп-6 даги бошқа клублар асосан қўйи лига вакилларига қарши майдонга тушаётганликларини эътиборга олсак, бу рақиб Юрген Клоппга ёқмаслиги табиий. Аммо тан олиш керакки, ливерпулликлар АПЛдаги ўртамиёна жамоалар билан қандай ўйнашни ўрганиб олди ва айниқса, сўнгги турларда кетма кет уч ўйинда ғалаба қозониб, 2-ўрин билан фарқни 3 очкогача қисқартирди.\nЖамоаларнинг «Энфилд»даги АПЛ учрашувида томонлар дурангга имзо чекишганди. Салоҳнинг голига ўйин тугашига саноқли дақиқалар қолганда Уэйн Руни пенальтидан жавоб берганди.\n1999 йилдан буён «Эвертон» «Энфилд»да ғалаба қозона олмаяпти. Аммо бу стадиондаги сўнгги 10 учрашувнинг 5 тасида дуранг қайд этилганини ҳам таъкидлаш жоиз.\nСЕВИЛЬЯ – БЕТИС (6 январдан 7 январга ўтар кечаси, 00:45)\nАгар қандайдир турнир мақсадлари-ю, стратегиялардан ҳоли, ҳақиқий футбол курашини томоша қилмоқчи бўлсангиз, бу ўйинни ўтказиб юборманг.\nИспания чемпионатининг энг қадимий дербиларидан бири – салкам 110 йилга борадиган Андалусия дербиси иштирокчилари учун ҳеч қандай турнир мотивациясининг кераги ҳам йўқ. Ҳисоб қандай бўлишидан қатъи назар, жамоалар таркиби ва савиясидаги фарққа қарамай, бу ўйинда майдоннинг ҳар нуқтаси курашларга бой бўлади.\n«Севилья» ЕЧЛ йўлланмаси учун курашда «Валенсия» ва «Реал»ни таъқиб қилмоқда, аммо ҳозирча муваффақиятсиз. Жамоа сўнгги 3 ўйинда ғалаба қозона олмади, айниқса, Мадриддаги йирик мағлубият оғриқли бўлди. Ўз навбатида, мавасумни яхши бошлаган «Бетис» сўнгги 7 ўйинда атиги 1 ғалаба қозонди ва хавфли зонага яқинлашиб қолди.\nЖамоалар ўртасидаги сўнгги беш ўйинда «Севилья» ғалаба қозонганини алоҳида эътироф этиш керак.\nБАРСЕЛОНА – ЛЕВАНТЕ (7 январь, 20:15)\nМатбуот бутун ёз-у куз, мана қиш бошланди ҳамки, «Барселона»нинг трансфер режалари, хусусан Коутиньо ҳақида ёзмоқда. Вальверде эса, хотиржам тарзда, ихтиёридаги футболчилар билан мунтазам очко тўплаш ва мақсад сари одимлашда давом этмоқда. Доим «Барселона»га нимадир етишмаётгани ҳақида ёзаётганимизда, балки эртага, яна бир енгилмас жамоа пайдо бўлиб қолганини билмай ҳам қолармиз.\nИспания кубоги баҳсига Месси, Суарес каби етакчи футболчиларини олиб бормай, «Сельта» билан дуранг ўйнаган «Барселона» ушбу ўйинга жуда яхши спорт формасида кириб келиши кутилмоқда. Коутиньони тилга олмай турсак ҳам, жамоа январда юз миллионлик бир трансферни амалга ошириб бўлди, деб айтиш мумкин. Зеро ёзда катта пулга сотиб олинган ва икки ўйиндан кейин оғир жароҳат олиб сафдан чиққан Усмон Дембеле тикланиб, ҳатто Вигодаги ўйинда майдонга тушиб ҳам улгурди.\nШу пайтгача биз кўрган «Барселона» Валверде қураётган жамоамиди ёки Дембеленинг қайтиши билан бу йўналишда дадил қадамлар ташланадими, бу саволларга жавоб топиш учун «Леванте» жуда яхши машғулот.\nСЕЛЬТА – РЕАЛ (7 январдан 8 январга ўтар кечаси, 00:45)\nЖамоалар ўртасидаги Ла Ли га доирасидаги сўнгги 7 ўйинда «Реал» ғалаба қозонган, бу ғалабаларнинг 4таси йирик ҳисобда ва ҳатто 7:1 натижаси ҳам қайд этилган.\nАммо «Сельта» грандларни чалишга жуда уста эканини, жумладан, ўтган йилнинг январида айнан «Сельта» мадридликларни икки ўйин натижасига кўра Қироллик кубогидан чиқариб юборганини эътиборга олсак, Зидан шогирдлари учун оддий сафар бўлмайди.\nБунинг устига «Сельта» кечагина бу стадионда «Барселона»ни қабул қилди ва ютқазмади.\nИспания чемпионати жадвали ўрталари шунчалик тиғизки, ҳозирда 21 очко тўплаб турган «Сельта» бир ғалаба билан 7-ўринга чиқиб кетиши ёки бир мағлубият билан 15-ўринга тушиб кетиши мумкин. Бундай вазиятда режадан ташқари очколар мезбонлар учун айни муддао.\nБарселоналиклар ниҳоят Дембелени кўриш учун навбатдаги ўйинни сабрсизлик билан кутишаётган бўлса, «Реал» мухлисларининг ҳам орзулари ушалиб турибди. Карим Бензема кичик жароҳат олди ва 2-3 ўйинни ўтказиб юборади. Бу даврда мухлислар Бенземасиз «Реал»ни кўриб, хулоса чиқаришлари мумкин. Франциялик ҳужумчи ростанам «Реал»га керакми ёки йўқми?\n«Манчестер Юнайтед» – «Дерби» (5 январдан 6 январга ўтар кечаси 01:00)\n6 январь: «Манчестер Сити» – «Бёрнли» (20:00), «Норвич» – «Челси» (22:30)\n7 январь: «Тоттенҳэм» – «Уимблдон» (20:00), «Ноттингем Форест» – «Арсенал» (21:00)\nИталия А Серия:\n6 январь: «Милан» – «Кротоне» (19:00), «Наполи» – «Верона» (19:00), «Рома» – «Аталанта» (22:00), «Кальяри» – «Ювентус» (6 январдан 7 январга ўтар кечаси, 00:45)\n6 январь: «Атлетико» – «Хетафе» (17:00), «Валенсия» – «Жирона» (20:15).


АДОЛАТ – ОДИЛ СУДЛОВНИНГ БОШ МЕЗОНИ | "Xazina" газетасининг онлайн саҳифаси\nМамлакатимизда суд-ҳуқуқ соҳасида кенг кўламли ислоҳотлар амалга оширилмоқда. Бу эса суд мустақиллигини таъминлаш ва одил судловни қарор топтиришга хизмат қилмоқда.\nПрезидентимиз Ш.Мирзиёевнинг таъбири билан айтганда, Адолат бу-давлатчиликнинг мустақил пойдеворидир. Адолат ва қонун устуворлигини таъминлашда эса суд ҳокимияти ҳал қилувчи ўринни эгаллайди.\nХусусан, судловни амалга ошириш судьялардан махсус билим ва тажрибадан ташқари юксак маънавий ёндашув ва масъулиятни талаб этади. Чунки суднинг кичик бўлса-да, ҳар қандай хатоси фуқароларнинг ҳуқуқ ва эркинлигига зарар етказади.\nАдолат бу, ҳозирги замон талаби эмас, балки бу тарихий ҳақиқатдир.\nИскандар Румий ўз душманига қарши урушга борадиган бўлади. Аъёнлари унга: -Эй подшоҳ, ҳозир душман сергак ва ҳушёр, унга кечаси ҳужум қилайлик,-дейдилар. Аъёнларнинг бу сўзларига Искандар: -Мен ўғри эмасман, саркардаман. Ўғрилик билан ғалаба қилиш менга уят,-деб жавоб беради.\nАдолат нуқтаи назаридан қарайдиган бўлсак, нима учун судья ҳалол ва пок бўлса, қарор қабул қилишда иккиланиши ёки ҳадиксираши керак.\nҲозирги кунда судьяларнинг ўз ишларига маъсулият билан ёндашиб, қўрқмасдан мустақил қабул қилишларини амалий мисол тариқасида кўриб чиқадиган бўлсак, аризачи А. Р. маъмурий судга мурожаат қилиб, Косон туман ҳокимининг 2021 йилдаги қарорини ҳақиқий эмас, деб топишни сўраган.\nМазкур иш Қарши туманлараро маъмурий судида 2021 йилда кўрилиб, суднинг ҳал қилув қарорига кўра, аризачи А. Р.нинг аризаси қаноатлантирилиб, Косон туман ҳокимининг 2021 йил 8 февралдаги қарори ҳақиқий эмас, деб топилган. Қарордан норози бўлиб, учинчи шахс F.Э. апелляция шикояти бериб, А. Р.нинг аризаси рад қилиниб, янги қарор қабул қилинишини сўраган.\nМазкур иш Қашқадарё вилоят судининг апелляция инстанциясида кўрилиб, Қарши туманлараро маъмурий судининг 2021 йилдаги ҳал қилув қарори ўзгаришсиз, апелляция шикояти қаноатлантирилмасдан қолдирилган.\nҲақиқатдан ҳам биргина маъмурий органнинг нотўғри қарор қабул қилиши оқибатида ҳақли равишда норозилик кайфияти юзага келган. Аммо, фуқароларнинг идорама-идора юришига барҳам берилиб, одил судлов томонидан ҳоким қарори қонуннинг бир нечта нормаларига зид равишда қабул қилинганлиги сабабли ҳақиқий эмас, деб топилди.\nХулоса қилиб айтганда, судда адолат қарор топиб, аризачи А. Р.нинг қонуний ҳуқуқлари ва манфаатлари тикланди.\nАризачи А. Р. судьяларнинг қонуний ва асосли қарор қабул қилганидан мамнун бўлиб, Ўзбекистон Республикаси Президенти ва Олий судга миннатдорчилик хатлари йўллаб, ҳозирги кунда суд-ҳуқуқ соҳасида олиб борилаётган ислоҳотлар, судьяларнинг қонуний, асосли ва адолатли қарорлари хусусида ўз фикр ва мулоҳазаларини билдирган.\nБуюк бобокалонимиз ҳазрат Алишер Навоий «Маҳбуб ул-қулуб» асарида одил судловни амалга оширувчи қози, яъни судья ҳақида шундай таъриф келтирган: «Қози мусулмонларнинг яхши ва ёмон ишлари юзасидан ҳукм чиқарувчидир… Қозининг маҳкамаси шариат илмининг хазинаси бўлмоғи; у ҳукм вақтида ошнога ҳам, бегонага ҳам бир савияда қарамоғи лозим… Қози қонун йўлидан бир қадам ҳам тоймаслиги – тўғри йўлдан чиқмаслиги лозим… Модомики, ҳукм элнинг моли ва жонига тааллуқли экан, қозининг шиори тўғрилик ва адолат бўлмоғи лозим».\nМазкур фикрлар ҳозир ҳам долзарб. Зеро, одил судлов-инсоният маънавияти ва маданияти эришган бебаҳо маърифий қадриятдир.\nҚарши туманлараро маъмурий судининг судьяси.


8 Декабрь 11:43\nNUR-SULTAN. Kazinform – Ўзбекистон президенти Шавкат Мирзиёев мамлакатда конституциявий ислоҳотлар ўтказишни таклиф қилмоқда. Бу ҳақда давлат раҳбарининг байрам табригида маълум қилинди, деб Kazinform ЎзА агентлигига ҳавола қилиб.\nБугун Ўзбекистонда миллий байрам – Конституция куни. Шу муносабат билан мамлакат президенти Шавкат Мирзиёев Ўзбекистон халқига байрам табригини йўллади. Табрикда Асосий қонунни жамиятдаги бугунги реал воқеликка, шиддатли ислоҳотлар мантиғига мослаштириш, Янги Ўзбекистон тараққиёт стратегияси учун мустаҳқам ҳуқуқий пойдевор яратиш муҳим вазифага айланаяётганлиги қайд этилган.\nТабрикда, жами, 9 та йўналиш кўрсатиб ўтилган. Улар мамлакатнинг ижтимоий давлат тамойилини мустаҳкамлашга қаратилгани айтилади.\n«Биринчидан, илгари амал қилиб келган «давлат – жамият – инсон» тамойилини «инсон – жамият – давлат» деб ўзгартириш, уни миллий қонунчилигимиз ва ҳуқуқий амалиётимизда мустаҳкамлаш зарур», - дейилади табрик матнида.\nШунингдек, Шавкат Мирзиёевнинг таъкидлашича:\nиқтисодий ислоҳотлар жараёнида инсон манфаатларини таъминлаш\nфуқаролик жамияти институтларининг ўрни ва мақомини конституциявий жиҳатдан мустаҳкамлаш\nоила институтини ривожлантириш\nёшларнинг ҳуқуқ ва манфаатларини тўла таъминлаш\n«Янги Ўзбекистон – ижтимоий давлат» деган тамойилни конституциявий қоида сифатида муҳрлаш\nболалар меҳнатига йўл қўймаслик, ногиронлар, кекса авлод вакилларининг ҳуқуқларини ишончли ҳимоя қилиш\nэкологияга оид махсус боблар киритиш\nбоғча, мактаб, олий таълим ва илм-фан соҳаларини ривожлантириш масалалар янги Конституцияда ўз аксини топиши мақсадга мувофиқ.\n#Марказий Осиё #Конституция\nЎзбекистон 3 ойда Қозоғистондан 250,4 тонна балиқ ва денгиз маҳсулотларин импорт қилган\nҚозоғистоннинг Ўзбекистондаги Элчиси Марказий Осиё халқаро институти фаолияти билан танишди


Фронт ортида: Жиззахликларнинг жонбозликлари - Darakchi\nФронт ортида: Жиззахликларнинг жонбозликлари\nМУТОЛАА 16.04.2020, 21:41\nИнсоният бир муддат хотиржамлик билан тараққиётга юз тутди. Мисли кўрилмаган техникавий кашифиётлар қилинди. Номига муносиб ўтмишдаги кўргуликларни унута бошлаганди. Жаҳон аҳлини оёққа турғизаётган коронавирус офати башариятни яна бир бор ҳушёр торттирди. Мақоламиз бу ҳақда эмас, мамлакатлар бошига ундан-да кўпроқ зарар келтирган Иккинчи жаҳон уруши, яна ҳам аниқроғи Жиззах вилоятининг 1941-1945 йилларда ушбу муҳорабага қўшган ҳиссаси хусусида. Нима учун ушбу вилоят ҳақида гап кетаётганини мақоламиз сўнгида билиб оласиз.\n1941 йил 22 июнь куни фашистлар Германияси ҳужум қилмаслик тўғрисидаги шартномани бузиб, хоинларча бостириб киради. Уруш ҳақидаги машъум хабар ҳамма ҳудудларда бўлганидек, Жиззах вилоятида ҳам яшин тезлигида тарқалади. Шаҳар ва қишлоқ аҳолиси ўзларини фронтга сафарбар этилган, деб билишди.\nЁвуз душманга қарши курашиш халқнинг ор-номуси, виждоний бурчи бўлиб қолди. Жиззах шаҳри ва туман марказларида, жамоа ва давлат хўжаликларида, саноат корхоналари ва мактабларда кўп минг кишилик митинглар бўлиб ўтди. Унда душманни тезроқ тор-мор қилиш юзасидан тадбирлар белгиланди. Шунингдек, барча қийинчиликларга қарамасдан воҳа деҳқонлари фронтга кўпроқ озиқ-овқат етказиб бериш учун барча куч-ғайратларини сафарбар этишди.\n1941-1945 йиллари жиззахликлардан 39 620 нафар киши (Жиззах вилояти тарихи китоби, 1996 йил) урушга сафарбар қилинди. Улар Ленинград ва Сталинград мудофаасида, Белорусь ва Украина ерларини душмандан озод қилиш жангларида қаҳрамонлик намуналарини кўрсатишди. 7 450 нафар киши озодлик учун ўз жонини қурбон қилди. Уларнинг айримлари жанг суронларида бедарак йўқолди. Урушнинг дастлабки кунлариданоқ, жангга отланганлар орасида Жиззах оҳак заводининг ишчиларидан Нурилло Фоттохов, Абдураҳмон Тошпўлатов, Саид Ашуров, Василий Яковлев, Степан Иванов, Виктор Заҳаров, шунингдек ғаллароллик Узоқ Муроджов, Норбек Ҳайдаров, Нурбек Маҳмудов, Тошпўлат Келдиёров, Файзи Бобоев, Йўлчи Ортиқов, Ғайбулла Ҳамроев ва бошқалар бор эди.\nВилоятда жуда кўплаб хотин-қизлар ҳам кўнгилли бўлиб фронтга жўнашга азми қарор қилишди. Улар қаторида жиззахлик Анна Тулайкова, Антонина Папова, Бубиражаб Бектагирова, Елезавета Дубляженко сингари жасур аёллар бор эди.\nҲамма жойларда мудофаа жамғармасига маблағ тўплаш учун ҳашарлар ташкил қилинди. Темир-терсак тўплаш, ойликлари ўтказилди. Ҳарбий хизматчиларнинг ва ҳалок бўлган жангчиларнинг оилаларига ғамхўрлик кучайтирилди. Жамоат ва давлат хўжаликларида ишчи кучи ва техника воситаларининг камлигига қарамай чорва маҳсулотлари етиштириш ва давлатга топшириш режаси ошириб бажарилди.\nМуҳими, бу каби жонбозликлар беиз кетмади, буюк ғалабага эришилди.\nҒалаба боғидаги ғалаба\nПойтахтимизнинг Олмазор туманида барпо этилаётган Ғалаба боғи ҳудудидаги «Шон-шараф» музейида Жиззах вилояти учун жой ажратилди. Уруш даврига оид фронт ва фронт ортида ўзбекистонликларнинг ғалабага қўшган улкан хизматлари, мардлик ва жасоратлари, фидойиликлари, бағрикенглиги акс эттирилган тарихий материаллар, ҳужжатлар ва ашёлар беғараз топширилди. Қилинган ишлар яхлитлаштирилиб, альбом ҳолига келтирилди.\nФаол жонбозлик кўрсатиб ишлаётган вилоятларни рағбатлантириш мақсадида, Иккинчи жаҳон урушида қозонилган буюк ғалабага вилоятларнинг қўшган ҳиссаси акс эттирилган экспозициялар бўйича қилинган ишлар юзасидан ҳудудлар кесимида танлов эълон қилинди.\nЯратилган экспозициялар бўйича юборилган фотоальбомлар «Шон-шараф» музейини безатиш бўйича тузилган ишчи гуруҳи томонидан кўриб чиқиб, баҳоланди. Ўринларни белгилашда, вилоятлар томонидан тўпланган Иккинчи жаҳон уруши даврига оид ашёлар ва уруш қатнашчилари буюмлари сони кўплиги, берилган маълумотлар ишончлилиги ҳамда буни фотоальбомда қай даражада ёритиб берганлигига алоҳида эътибор қаратилди. Холис ўрганишлар натижасида, Жиззах вилояти биринчиликни қўлга киритган бўлса, Сурхондарё вилояти II, Қашқадарё вилояти эса III- ўринга муносиб топилди.\nСабр билан мақола сўнгига қадар мутолаа қилганингиз учун миннатдормиз. Жиззах вилояти танланганининг сабабини ҳам билиб олдингиз.


Америкалик олимлар уйқунинг мақсадини аниқлашди\n14:18 / 03.02.2017\nУйқунинг мақсади - инсонга ортиқча нарсаларни унутиб, яхшиларини эслаб қолишга ёрдам бериш. 2 февраль куни Science журналида чоп этилган янги илмий ишлар "синаптик гоместаз гипотезаси" номи билан машҳур бу назарияни тасдиқлайди.\nҲисоботлардан бирида гипотеза муаллифлари, Висконсин университети мутахассислари Жулио Тонони ва Кьяра Сирелли синапслар (асаб импульсини узатиш жойлари) ҳажми ва шаклини ўрганишга оид тажриба ҳақида маълумот беришган, тажриба сичқонларда ўтказилган. Маълум бўлишича, уйқудаги жониворларда бундай алоқа зоналари тетик кишиларга қараганда 18 фоизга кам бўлар экан. Бундай тафовут мутахассисларнинг ўзларини ҳам ажаблантирди.\nИккинчи ҳолатда Жонс Ҳопкинс университети ходими Грем Диринг худди шу гипотезани синаш учун сичқонлар миясидаги протеинларни ўрганган. Натижада шартли белги олган Homer1A протеини топилган - у уйқу вақтида синапсларнинг "кесилиши"да муҳим роль ўйнайди. Генетик жиҳатдан ўзгартирилган сичқонларда ўтказилган тажрибалар ёрдамида олимлар Homer'нинг мавжудлиги ёки йўқлиги кемирувчилар хотирасига сезиларли таъсир кўрсатганини тасдиқлашга муваффақ бўлишди. Хусусан, тадқиқот муаллифларининг баҳоларига кўра, мазкур протеинсиз уйқу жараёни сичқонларнинг қўрқинчли хотираларини ўчирмаган. Назорат гуруҳида эса уйқудан кейин қўрқув йўқолгани маълум бўлган.\nThe New York Times газетаси бу тадқиқотларни баҳолар экан, бошқа мутахассислар "янги натижалар синаптик гоместаз гипотезасининг сўзсиз исботи ҳисобланмаслиги"ни таъкидлаб ўтган.\nХитойдаги шаҳар кузатув тизими синалди, қоидабузар 7 дақиқада аниқланди


Jim Uorren – yangi zamon musavviri – Jahon adabiyoti\nAdabiyotshunoslik va falsafa\nJahon adabiyoti durdonalari\nTarixda bu kun\nUstoz tarjimonlar bisotidan\nQo’shnim – Qardoshim\nШайх Низомий Ганжавий ИҚБОЛНОМА\nТарихий шаҳарга саёҳат\nЭрнест ХЕМИНГУЭЙ (1899–1961) БОРЛИҚ ВА ЙЎҚЛИК\n19 Dek 2017\nЗОМИНДА НАВҚИРОН АДАБИЁТ АНЖУМАНИ\n4 Dek 2017\nНодира ҚОСИМОВА КИНЕМАТОГРАФИЯДА НЕОРЕАЛИЗМ ОҚИМИ\n2 Dek 2017\n13 Noy 2017\nТўхтасин ҒОФУРБЕКОВ ШАРҚ ВА РАХМАНИНОВ\n8 Noy 2017\n“Жаҳон адабиёти”нинг йигирма йиллигига бағишланган тўплам нашр этилди!\nМустақиллик даври маънавияти ривожида “Жаҳон адабиёти” журналининг ўрни ва аҳамияти\n5 Iyul 2017\nИжодий учрашувлар давом этади: Қарши, Бухоро ва Самарқанд\n13 Iyun 2017\n“Жаҳон адабиёти” Жиззах заминида\nВодийда “Жаҳон адабиёти” кунлари\nJim Uorren – yangi zamon musavviri\n“Қоидаларга парво қилма! Ўзингга нима ёқса, шуни тасвирла”.\nЖим Уоррен – сюрреализм йўналишида ижод қилувчи америкалик таниқли рассом. Руҳиятга ижобий таъсир кўрсатувчи картиналар билан бир қаторда инсон танасининг ўзгариши, хаёлий манзараларни ифодаловчи ўзига хос асарлар яратган. Маринистик жанр устаси, ёруғлик, сув, инсон вужудини тасвирлаш бўйича ажойиб ижодкор.\nБўлажак мусаввир 1949 йил 24 ноябрда АҚШнинг Калифорния штатига қарашли Лонг-Бич шаҳарчасида дунёга келган. Барча болалар сингари Жим ҳам кичиклигидаёқ сурат чизишни бошлаган. Лекин бу иштиёқ кейинчалик касбга айланди ва у карьера танлашнинг одатий йўлини босиб ўтди: рассом, фокусчи, рок-юлдуз ва ҳ.к. “Мен 1967 йил ўрта мактабда ўқиб юрган кезларим аниқ фикрга келдим: ёки бадавлат инсон ёки таниқли рассом бўламан! Бу мен интилган ва амалга оширишни истайдиган ягона мақсад эди!” – дейди рассом. Жим Уоррен рассомлик бўйича махсус маълумотга эга эмас, у зарур кўникмаларни ўрта мактабнинг санъат синфида ўқиётганида эгаллайди, кейин коллежда бир муддат тасвирий санъатдан сабоқ олади. Шундан сўнг рассомлик билан жиддий шуғуллана бошлайди. 1985 йилдан бошлаб 200 дан ортиқ китоб муқовалари, жумладан, Артур Кларк, Робин Кук ва Клайв Баркер каби адибларнинг китобларига суратлар ишлайди, “Фантома”, “Тирик ўликлар кечалари”, “Мум ҳайкаллар” сингари фильмлар учун киноафишалар, шунингдек, бир қанча журналларнинг муқовасини яратади. Унинг “Ер. Уни сев ёки йўқотасан” асари 1990 йил санъатшунослар эътирофига сабаб бўлади, журнал муқовалари, плакатлар, реклама воситалари орқали узлуксиз тарғиб қилинади.\nРассом 1996 йилдан “Жонлантирилган расмлар” номи билан эълон қилинган туркум портретлар (Жюльетт Льюис, Уиллэнд, Майкл Пэрнелл) яратади. Эътиборлиси, ушбу асар қаҳрамонлари фантастик манзаралар, ғайритабиий мавжудотлар қуршовида тасвирланади.\n1997 йил Жим Уоррен рассомлик фаолиятининг 30 йиллигини нишонлайди ва “Жим Уоррен асарлари: американча асл нусха” номли биринчи китобини чоп эттиради. 2002 йилда эса “Чизилган дунёлар” номли китоби нашрдан чиқади.\nЖим Уоррен асарларининг асосий объекти бу – табиат, у теварак-атрофини ўраб турган оламдан илҳомланиб, шахсий ғоялари, новаторона қарашларини илгари суради. Масалан, рассом ўз асарларида тўлқинларга денгиз кўпиги, булутлар, қояларга антропоморфик (фантастик образларни эслатувчи нақшлар) ёки зооморфик (ҳайвон жисмларини эслатувчи нақшлар) хусусиятларни уйғунлаштирган ҳолда тасвирлайди. Шунингдек, рассом афсонавий образларга ҳам мурожаат қилади (сув парилари, яккашохлар тасвири). Асарларининг асосий ғояси – борлиқдан илҳомланиш, табиат гўзаллиги, экомуҳитни асраш, некбинлик, бахт, фақат ўткир нигоҳ илғай оладиган дунё мўъжизалари… Рассом доимо “Қоидаларга парво қилма! Ўзингга нима ёқса, шуни тасвирла” шиорига амал қилади.\nЖурналимизнинг 1-бетида рассомнинг “Янги минг йилликда Она табиат” асари эълон қилинмоқда. Бу асарда табиат ёш қиз чеҳраси орқали ифодаланади. У – табиий куч, у – офат.\nРассом ушбу асарини ўтган асрнинг 90-йиллари бошида табиатга бўлган чексиз эҳтиромининг рамзи ўлароқ қоғозга туширган. Асарга диққат билан разм солсангиз, мовий кўзларнинг ўткир нигоҳи томошабинга тешиб юборгудай қадалиб турибди. У гўё “Мен ёнингдаман. Мен сени кузатиб турибман!” – дея шивирлаётгандек. Табиат бизга бахт-саодат, ҳаёт ато этади, агар унга зиён етказсак, ғазабига дучор бўламиз.\nАммо савол туғилади: “Нега табиат аёл тимсоли орқали тасвирланган?” Балки у ҳам аёл сингари ҳамма вақт бир хил бўлмагани учундир? Инсоннинг муносабатига қараб табиат ҳам ҳар лаҳза ўзгаришга юз тутади. Наздимизда, рассомнинг ғояси бундай: табиатни қиз каби авайлаб, эҳтиёт қилмоқ, унга ҳаяжон ва ҳурмат ила муносабатда бўлмоқ лозим. Ахир, табиат қизга ўхшайди, агар унга ғамхўрлик кўрсатилса, хуш бўй таратади, бахтдан порлай бошлайди. У ўзида гоҳ тотувлик, гоҳ хотиржамликни акс эттиради, баъзида таъсирчан ва нотинч ҳолатда намоён бўлади.\nАсар қия йўл бўйлаб икки қисмга бўлинган: чапда – таъсирчанлик: табиий куч бебошлиги, вулқон отилиши, лава чўғлари. Фақат митти автомобиль ғазабланган табиатдан халос бўлиш учун узоқроққа елдек учиб кетмоқда. Ўнгда эса тинчлик ҳукмрон. Тоғ чўққилари, тепаликлар, шаршара бўлиб қуйилаётган ҳаётбахш сув сокинликни англатмоқда.\nШу тариқа картинада бир-бирига зид икки қутб тасвирланган. Бири фалокат олиб келмоқда, бошқасида тонг – янги ҳаёт. Рассом асарнинг юқори қисмида қуёш чиқишини кўрсатади, бу – ҳаётнинг бошланиши, демакки, яшариш, янгиланишдан далолат беради. Қуёш табиат жозибасини намоён этиб, бутун борлиққа нур сочмоқда. Бу рамзий лавҳа табиат биздан қанчалик ғазабланмасин, келажакда барибир инсониятни ўз қучоғига олиб, ҳаёт, ёруғлик ҳамда ҳарорат бахш этишига ишончдир.\nРассом бежиз қизнинг лабларига урғу бермаган. Улар: “Мен билан бундай муносабатни бас қил! Мен сенга барча кўркамликни ҳадя этаман, аммо эсингдан чиқарма, келажагинг менга қандай муносабатда бўлишингга боғлиқ”, – дейишни хоҳлаётгандек.\nИсёнкор ва ноодатий руҳдаги асарлари, ҳиссиётга бой ижоди билан Жим Уоррен 40 йилдан ортиқ вақт ўтибдики, ранглар ғояларини ранглар орқали ифодалаб келмоқда. У ҳамон изланишу ижоддан, мухлисларини ҳайратга солишдан тўхтагани йўқ.\nИжтимоий тармоқларда ёйиш:\n1 Menga yoqdi\n0 Menga yoqmadi\nQonunlarda, tahririyatning Nizomi va muassis bilan tahririyat o‘rtasida tuziladigan shartnomada belgilangan tartibda tahririyatning ishlarini boshqarishda o‘z vakolatlari doirasida ishtirok etish.\nJahon adabiyoti Jahon handasi Kитоб Ўзбекистон Германия Ислом Каримов Маттиас Юглер\n© Jahon Adabiyoti Jurnali (2017)


Тўй ва бошқа маросимларни карантин қоидалари асосида ўтказинг! » Мирзачўл тумани ҳокимлиги расмий сайти\nМирзачўл тумани ҳокимлиги » Янгиликлар » Тўй ва бошқа маросимларни карантин қоидалари асосида ўтказинг!\nТўй ва бошқа маросимларни карантин қоидалари асосида ўтказинг!\nБугунги коронавирус пандемияси инсон саломатлигига жиддий хавф солаётгани барчангизга маълум. Ана шундай синовли дамларда тўй-ҳашамлар ва маркаларни ташкил этишда, биздан тартиб интизом талаб этилади. Республика махсус комиссиянинг тегишли қарорига асосан туй-ҳашамларни ўтказиш тартиби белгиланган.\nМирзачўл туман Маҳалла ва оилани қўллаб қувватлаш бўлими ва тумандаги мавжуд 12 та маҳаллалардаги "Оилавий қадриятларни мустаҳкамлаш комиссияси" аъзолари фуқароларга тушунтириш ишларини олиб бормоқда. Ҳар бир туй ёки бошқа маросимларни ўтказмоқчи бўлган фуқаро албатта маҳаллага мурожаат қилиши, карантин талабларига мос равишда тўй ёки бошқа маросимларни ташкил этиши алоҳида эътиборга олинган. "Оилавий қадриятларни мустаҳкамлаш комиссияси" ҳар бир фуқарони суҳбатдан ўтказиб баённомаларни расмийлаштиради ва фуқаролар огоҳлантирилади. Аксинча ушбу ҳолатларни менсимаслик ва карантин қоидаларини бузилиши, жарима тўлашга бориб тақалади. Энг аянчлиси касалликни юқтириб олиш хавфи ортади.\nҲурматли фуқаролар ўзимизнинг қувончли онларимиз яъни туй-ҳашамларни ёки бошқа маросимларни карантин қоидалари асосида ташкил этинг! Зеро сиз ва яқинларингизнинг саломатлиги биз учун муҳим!\nОбод хонадонлар кўпайсин!\nҲУРМАТЛИ МИРЗАЧЎЛТУМАНИДА ФАОЛИЯТ КЎРСАТУВЧИ ТАДБИРКОРЛАР!


Мажлисда Арманистон Республикаси ташқи ишлар вазири Эдвард Налбандян, Беларусь Республикаси ташқи ишлар вазири Владимир Макей, Қозоғистон Республикаси ташқи ишлар вазири Кайрат Абдрахманов, Қирғизистон Республикаси ташқи ишлар вазири Эрлан Абдилдаев, Россия Федерацияси ташқи ишлар вазири Сергей Лавров, Тожикистон Республикаси ташқи ишлар вазири Сирожиддин Аслов, Ўзбекистон Республикаси ташқи ишлар вазири Абдулазиз Комилов, Молдова Республикаси ташқи ишлар ва Европа билан интеграция вазири ўринбосари Лилиан Дарий, Озарбайжон Республикаси ташқи ишлар вазири ўринбосари Халаф Халафов, Туркманистон ташқи ишлар вазири ўринбосари Вепа Хажиев ва МДҲ Ижроия қўмитаси раиси — Ижрочи котиби Сергей Лебедев иштирок этди.\nМажлисга Россия томони раислик қилди.\nДелегациялар раҳбарлари ташкилот фаолиятининг турли йўналишларидаги ҳамкорликнинг ҳозирги ҳолати ва ривожланиш истиқболлари, халқаро ва минтақавий масалаларни ҳал этишдаги унинг роли ва аҳамиятини оширишни муҳокама қилди.\nТадбирда минтақавий хавфсизлик ва барқарорликни мустаҳкамлаш, савдо-иқтисодий ва маданий-гуманитар ҳамкорликни ривожлантириш ҳамда МДҲ давлатларининг барқарор ривожланишини таъминлашнинг долзарб масалалари юзасидан фикр алмашилди.\nКун тартибига кўра, МДҲ давлатлари ташқи сиёсат идоралари раҳбарлари томонидан 15 ҳужжат кўриб чиқилди. Улардан 9 таси шу йилнинг октябрь ойида бўлиб ўтадиган Ҳамдўстликнинг Давлат раҳбарлари кенгаши ва май ойида ўтказиладиган Ҳукумат раҳбарлари кенгаши муҳокамасига киритилади.\nҲужжатлар Ҳамдўстлик мамлакатларининг ташқи сиёсат, ҳуқуқий, маданий-гуманитар ва бошқа соҳалардаги ҳамкорлиги масалаларини қамраб олган.\nИштирокчилар христиан, мусулмон ва бошқа конфессияларни камситиш ва уларга нисбатан муросасиз муносабатда бўлишга йўл қўймаслик тўғрисидаги Баёнотни қабул қилди. Ҳужжатда диний мансублик ва эътиқодига асосланган ҳолда айрим шахсларга нисбатан муросасиз муносабатда бўлиш, куч ишлатиш ва террорчилик ҳаракатини амалга ошириш ҳолатлари давом этаётганлиги сабабли хавотир билдирилган. Христиан, мусулмон ва бошқа конфессия вакилларига нисбатан муросасизлик қилиш, уларни камситиш, куч ишлатиш ҳамда террорчилик ҳаракатларининг барча кўриниши қатъий қораланади. Томонлар халқаро ҳамжамиятнинг мазкур йўналишдаги позицияларини бирлаштириш бўйича саъй-ҳаракатларни янада олға суриш мақсадини билдирди.\nТИВ раҳбарлари квоталар тақсимоти, Ижроия қўмитаси раиси — Ижрочи котиб ўринбосарларини ва МДҲ бош қароргоҳидаги бошқа мансабдор шахсларни квота асосидаги амалларга тайинлаш ва алмаштириш тўғрисидаги МДҲ Ижроия қўмитасининг ахборотини тинглади.\nДавлат раҳбарлари кенгашида кўриб чиқиш учун киритиладиган МДҲ давлатларининг жиноий фаолиятдан олинган даромадларни легаллаштириш, терроризмни молиялаштириш ва оммавий қирғин қуролларини тарқатишга қарши курашиш соҳасидаги ҳамкорлиги Концепцияси ҳамда жиноий ишларнинг моддий далиллари бўлган наркотик ва психотроп моддалар ҳамда уларнинг прекурсорларини, ўқотар қуроллар, уларнинг асосий қисмлари, ўқ-дорилар, портловчи моддалар ва портловчи қурилмаларни топшириш тартиби тўғрисидаги Баённома лойиҳалари маъқулланди.\n2018 йилда «Ҳамдўстликнинг маданий пойтахти» давлатлараро дастурини амалга ошириш, МДҲ мамлакатларининг қуролли кучлари метролог мутахассисларини ҳамда молиявий тергов органлари учун кадрлар тайёрлаш бўйича айрим таълим ва академик муассасаларга асосий ташкилот мақомини бериш масалалари муҳокама қилинди.\nМажлис конструктив муҳитда ва ҳамжиҳатлик руҳида ўтди.\nИштирокчилар ТИВК йиғилишини юқори даражада ташкил этганлиги ва Тошкент шаҳрида ўтказилган тадбир давомидаги анъанавий самимий меҳмондўстлик учун Ўзбекистон Республикасига миннатдорлик билдирди.\nМДҲ Ташқи ишлар вазирлари кенгашининг навбатдаги мажлиси 2017 йил 10 октябрь куни Москва шаҳрида бўлиб ўтади.\nМазкур рукндаги бошқа мақолалар: « Марказий Осиё давлатлари ташқи ишлар вазирликлари раҳбарларининг учрашуви\tОдил судловнинг мустаҳкам ҳуқуқий кафолати »


Тайёр сўз ва гаплардан иборат iOS клавиатура яратилди » Ўзбекистон янгиликлари – Zamin.uz\n03 ноябрь 2016, 12:08\nРоссиянинг Москва шаҳрида истиқомат қилувчи Владимир Гуриев исмли дастурчи iOS платформаси учун мўлжалланган Fast Keyboard номли клавиатурани ишлаб чиқди. Terabayt.uz нашрининг ёзишича, клавиатура яқин инсонлар ва танишлар билан тезкор мулоқот қилишга кўмаклашадиган тайёр сўз ва ибораларда ташкил топган.\nГуриевнинг таъкидлашича, бундай клавиатура анъанавий клавиатураларга қараганда бир мунча вақтни тежашга ёрдам бериш билан бирга, суҳбат давомида фойдаланвчиларга қўшимча қулайлик ҳам яратади. Шунингдек, дастурчи бундай тайёр сўзлардан иборат клавиатурани стикерларга қиёслади, бироқ стикерлар, дастурчининг фикрича, суҳбатдошлар томонидан унчалик ҳам жиддий қабул қилинмайди.\nКлавиатурада сўз ва гаплар, шу билан бирга, панеллар рўйхатини ҳам таҳрирлаш мумкин. Қўшимча сўз ва ибораларни қўшиш имконияти ҳам кўзда тутилган. Клавиатурада жами 15 та панел мавжуд. Битта экранда 4 та клавиатура жойлашади. Илова 149 рубль нархида сотилмоқда.\nТеглар: клавиатурани стикерлар мўлжалланган ишлаб бериш дастурчи\nЯнгиликлар » Технология » Тайёр сўз ва гаплардан иборат iOS клавиатура яратилди\n16:31 Lenovo Miix 720 гибрид планшети Intel Kaby Lake базасида ишлайди\n11:17 Тадқиқотчилар Samsung смартфонлари дастурининг заиф томонини аниқлашди\n22:40 iPad Pro сичқонча ҳамда клавиатура улаш имконига эга бўлади


Ўзбекистонда «Палов индекси» жорий этилади » Muzlik.uz - O‘zbekiston yangiliklari\nЎзбекистонда энг оммавий таом — «Палов индекси» маълумотлари шакллантирилмоқда. Бу ҳақда Давлат статистика қўмитаси матбуот хизмати хабар қилди . «Палов индекси»ни шакллантириш жараёни бир неча босқичдан иборат бўлади. Қўмита томонидан Ўзбекистоннинг барча ҳудудий марказларида жойлашган йирик умумий овқатланиш муассасалари (жумладан, «Ош марказлари»)даги 1 кг палов учун сарфланадиган масаллиқлар рўйхати, шунингдек, уларнинг нархлари (қиймати) тўғрисидаги маълумотлар шакллантирилиб борилмоқда. Республиканинг барча ҳудудларида 1 кг палов тайёрлаш учун сарфланадиган масаллиқлар миқдори ўрганиб чиқилиб, мамлакат бўйича ўртача масаллиқлар рўйхатини шакллантирилди. Унга кўра:Ўсимлик ёғи (300 гр.);Пиёз (300 гр.);Мол гўшти (700 гр.);Сабзи (1 кг.);Гуруч (1 кг.);Нўхат (100 гр.);Майиз (50 гр.);Зираворлар (10 гр.);Ош тузи (5−10 гр.). Бундан ташқари, ҳудудлардаги умумий овқатланиш муассасаларида «1 порция» паловнинг ўртача нархи рўйхатга олинади (1 ҳудуддан камида 3 та муассаса). Шунингдек, 1 кг тайёр паловнинг қиймати (барча сарф-харажатларини инобатга олган ҳолда) ҳамда маълум даврийликда 1 кг палов тайёрлаш учун сарфланадиган харажатлар нархларининг ўзгариши ҳисоблаб борилади. Шаклланган таҳлилий маълумотларни маълум даврийликда эълон қилинади. "Газета.uz"да реклама Қўмитанинг қайд этишича, жаҳон мамлакатлари орасида аниқ ёки доимий истеъмолдаги озиқ-овқат маҳсулотлари нархларининг ўзгариши билан ўзларининг «шахсий инфляция» даражаларини баҳолашган. Мазкур баҳолаш турлари ҳар бир ҳудуднинг индивидуал шароитларини инобатга олган ҳолда шаклланиб борган. Шулардан дунёда деярли кенг миқиёсда тарқалган усул — «Биг-Мак индекси» ҳисоб-китобидир. Унга кўра, бир хил стандартга (таркибий масаллиқлари жиҳатидан) тааллуқли «гамбургер»нинг турли мамлакатлардаги нархлари рўйхатга олинади. Нархларни рўйхатга олишнинг аниқ даврийлигига асосан, айнан шу мамлакатларда мазкур турдаги «таом»нинг ўртача нархлари қайта рўйхатга олинади. Шаклланган маълумотлар асосида нархлар ўзгариши динамикаси таҳлил қилинади. Бу турли давлатлар валюталарининг ҳақиқий айирбошлаш курсларини аниқлаш мақсадида, иқтисодчилар томонидан 1986 йилдан эътиборан бундай тадқиқотлар олиб борилиб, «The Economist» журналида эълон қилинади.\nОлмалиқда рекорд палов тайёрланди


Ички ишлар органи ходимининг мол-мулкига зарар етказилса, унинг ўрни қандай қопланади?\n19:38 / 28.07.2017\nҲамма ҳам уйи шинам, барча қулайликларга эга бўлишини, машина сотиб олишни орзу қилса, ўз олдига мақсад қилиб қўйса керак. Ички ишлар органлари ходимлари ҳам бундан мустасно эмас. Шинам деганда хаёлимизга моддий воситалар келмаслиги мумкин. Аммо қулайликларни замонавий маиший техника воситаларисиз, сифатли мебелсиз тасаввур этиб бўлмайди. Бу эса, ўз навбатида, «яхшигина» молиявий сарф-харажатларни талаб этади.\nБундай хонадон соҳиби ўзининг турар жойини, мол-мулкини асраб-авайлашни хоҳлайди, албатта. Фаолияти ҳуқуқбузарликларнинг олдини олиш ва жиноятчиликка қарши курашиш билан бевосита боғлиқ бўлган ҳуқуқ-тартибот посбонлари учун ҳам ушбу масала ниҳоятда муҳимдир. Шу боисдан ички ишлар органи ходимининг ёки унинг яқин қариндошларининг мол-мулкига унинг хизмат мажбуриятларини бажариши билан боғлиқ ҳолда зарар етказилса, ушбу зарарнинг ўрни қай тарзда қопланади деган ҳақли савол туғилиши табиий. Мазкур саволга жавоб олиш учун Ўзбекистон Республикаси ИИВ Молия-иқтисод бошқармаси бошлиғининг ўринбосари, подполковник Шерзод Қурбоновга мурожаат қилинди, деб ёзади ИИВ расмий сайти.\n– Авваламбор, мол-мулк тушунчасига аниқлик киритиб олиш керак. Кўпчилик мол-мулк деганда фақат уй ёки квартирани тушунади. Ваҳоланки, автотранспорт воситаси, ер участкаси, муайян корхона, мавжуд пул жамғармалари, қимматли қоғозлар ҳам мол-мулкка киради. Агар мол-мулкка зарар етказилган бўлса, қонун ҳужжатларида ушбу зарарни қоплаш тартиби белгилаб берилган. Мабодо осойишталик посбонининг ёки унинг яқин қариндошларининг мол-мулкига унинг хизмат мажбуриятларини бажариши билан боғлиқ ҳолда зарар етказилса, ушбу зарар Ўзбекистон Республикаси Вазирлар Маҳкамасининг 2017 йил 24 апрелдаги 234-сон қарорига мувофиқ қопланади. Мазкур қарор билан «Ички ишлар органи ходимининг ёки унинг яқин қариндошларининг мол-мулкига унинг хизмат мажбуриятларини бажариши билан боғлиқ ҳолда етказилган зарарнинг ўрнини қоплаш тартиби тўғрисида низом» тасдиқланди. Ҳукуматнинг ушбу қарори Ўзбекистон Республикасининг «Ички ишлар органлари тўғрисида»ги Қонунига мувофиқ ишлаб чиқилган. Шу ўринда «Хўш, яқин қариндошлар тоифасига кимлар киради?» деган савол туғилади. Мазкур тоифага шахснинг ота-онаси, ака-укалари, опа-сингиллари, фарзандлари, хотини ёки эри, шунингдек, хотини ёки эрининг ота-онаси, ака-укалари, опа-сингиллари киради.\n– Худди шундай ҳолатда зарар етказилган бўлса, ушбу зарар қай тартибда қопланади?\n– Биринчи галда, ички ишлар органларида қонун ҳужжатларида белгиланган тартибда доимий комиссиялар тузилади. Ушбу комиссиялар ходимнинг ёки унинг яқин қариндошларининг мол-мулкига унинг хизмат мажбуриятларини бажариши билан боғлиқ ҳолда етказилган зарарнинг ўрнини қоплашни ўрганиш билан шуғулланади. Ички ишлар органининг тегишли хизматлари ходимларидан иборат комиссия таркиби ички ишлар органи раҳбари томонидан тасдиқланади. Зарар ўрнини қоплаш бўйича тегишли ҳужжатларни йиғиш ва расмийлаштириш билан ички ишлар органларининг кадр хизматлари шуғулланади. Етказилган зарар қопланиши учун ички ишлар органи раҳбарига ходим билдирги билан ёки унинг яқин қариндошлари ариза билан мурожаат қилади.\nКейинги босқичда кадрлар хизмати томонидан комиссияга мол-мулкига етказилган зарарнинг ўрнини қоплаш ҳақида ходимнинг билдиргиси ёки яқин қариндошларининг аризаси (уч иш куни муддатда), зарар етказилган ҳолатлар бўйича текширув хулосаси, шунингдек, зарар миқдорини тасдиқловчи ҳужжатлар тақдим этилади.\nҲужжатлар тақдим этилганидан кейин ўн беш иш куни ичида комиссия томонидан кўриб чиқилиб, унинг натижасига кўра зарар қопланиши ёки рад этилиши ҳақида қарор қабул қилинади. Қабул қилинган қарор уч кун муддатда манфаатдор шахсларга етказилади.\n– Шерзод Шуҳратович, зарарни қоплаш тартиби ва муддати ҳақида ҳам тўхталсангиз.\n– Етказилган зарарнинг ҳақиқий суммаси ички ишлар органи томонидан баҳолаш ташкилотини жалб қилган ҳолда, мол-мулкига зарар етказилган шахснинг иштирокида аниқланади. Ҳисоб-китоб нақд ёки пул ўтказиш йўли билан амалга оширилиши мумкин. Бундан ташқари, зарарга тенг мулкни бериш, шикастланганини таъмирлаш ёки бошқа шаклларда ҳам қопланиши мумкин. Етказилган зарар ўрнини қоплаш ҳақида тегишли қарор қабул қилинганидан кейин ички ишлар органлари томонидан ўн кун муддатда манфаатдор шахсларга етказилган зарар қопланиши таъминланади. Зарарни қоплаш билан боғлиқ харажатлар Ўзбекистон Республикаси Давлат бюджети маблағлари ҳисобидан амалга оширилади, ушбу сумма кейинчалик айбдор шахслардан ундириб олинади.\n– Зарарни айбдор шахслардан ундириб олиш тартиби ҳақида батафсилроқ гапириб берсангиз.\n– Ички ишлар органлари зарарни қоплагач, айбдор юридик ёки жисмоний шахслардан ушбу суммани қонунчиликда белгиланган тартибда ундириш чораларини кўрадилар. Ички ишлар органлари молия хизматлари томонидан зарар қопланганлигини тасдиқловчи ҳужжатлар (тўлов топшириқномаси, чиқим касса ордерлари, тўлов ведомостлари, ҳисоб-фактура ва бошқалар) нусхалари икки кун муддатда ички ишлар органининг юридик хизматига ўн кун муддатда айбдор шахсларга нисбатан белгиланган тартибда даъво киритиш учун топширилади.\nАйбдор шахслар мавжуд бўлганда, ички ишлар органининг юридик хизмати айбланувчиларга даъво ва қарши даъволар киритиш учун қонунчиликда белгиланган тартибда зарур ҳужжатларни расмийлаштиради; судларда вакилликни таъминлайди; ундиришга қаратилган, лекин ундирилмай қолган маблағларни ҳисобдан чиқариш учун суд қарорлари ёки бошқа тегишли ҳужжатларни молия хизматига тақдим этади.\nА. Аъзамхўжаева суҳбатлашди.


Евро-2016. Бошига арматура билан урилган англиялик мухлис ўлим ёқасида қолмоқда\n12:15 / 12.06.2016\nАнглия терма жамоасининг Марсель шаҳри кўчаларида бўлиб ўтган тартибсизликлар вақтида оғир жароҳат олган 2 нафар мухлисидан бирининг жароҳати тафсифи келтирилди. BFM TV маълумотига асосланиб, Tribuna.uz сайти хабар берди.\nЕвро-2016 доирасида Англия – Россия учрашувидан олдин Марселда бўлиб ўтган инглиз, француз ва рус гуруҳлари иштирокидаги тўқнашувлар вақтида жароҳат олиб, беҳуш ҳолатда шифохонага олиб кетилган бу мухлис ўлим ёқасида қолмоқда.\nУнинг бошига тартибсизликлар вақтида арматура билан урилган.\n«Унда инфаркт юз берган, у шифохонада реанимация хонасига ётқазилган, унинг ҳаёти хавф остида. Бу шахс омон қолиши даргумон», – деган Буш-дю-Рон департаменти полицияси вакили Лоран Нуньес.\nМарсель шаҳрида 11 июнь куни содир бўлган тўполонлар вақтида жами 31 киши жароҳатланган, улардан 4 нафарининг жароҳати жиддий. Шунингдек, 3 нафар полициячи енгил даражада шикастланган.


Афғонистонга АҚШнинг муҳим иттифоқчиси мақоми берилди\nАҚШ Давлат котиби Ҳ.Клинтон ва Афғонистон Президенти Ҳ.Карзай, Кобул, 2012 йил 7 июл.\nАфғонистонга қисқа муддатли ташриф билан борган АҚШ Давлат котиби Қўшма Штатлар Афғонистонга НАТОга аъзо бўлмаган муҳим иттифоқчи мақомини берганини эълон қилди.\nАҚШ Давлат котиби аввалдан эълон қилинмаган ташриф билан Афғонистонга борди.\nКобулда чиқиш қилган Ҳиллари Клинтон президент Барак Обама маъмурияти Афғонистонга АҚШнинг НАТОга аъзо бўлмаган асосий иттифоқчиси деган мақом берганини эълон қилди.\n- Мен бугун шуни мамнуният билан эълон қилмоқчиманки, президент Обама Афғонистонга Қўшма Штатларнинг НАТОга аъзо бўлмаган асосий иттифоқчиси деган расмий мақом берди. Биз бунга Афғонистон келажаги бўйича берилган ваъдалар бажарилишида кучли ишора сифатида қараймиз,- дея баёнот берди Давлат котиби.\nҚўшма Штатлар Афғонистонга қўшни бўлган Покистонга ҳам 2004 йилда шундай мақом берган.\nАфғонистонга АҚШнинг НАТОга аъзо бўлмаган асосий иттифоқчиси мақоми берилиши Афғонистон Президенти Ҳамид Карзай ва АҚШ Президенти Барак Обама шу йил май ойи бошида Кобулда имзолаган Стратегик ҳамкорлик ҳақидаги шартномада кўзда тутилган эди.\nАҚШ Давлат котиби Ҳиллари Клинтоннинг Кобулга ташрифи Япония пойтахти Токиода Афғонистон бўйича донор давлатлар йиғилиши бошланишидан бир кун олдин амалга ошмоқда.\nАфғонистон президенти Ҳамид Карзай хориж кучлари 2014 йилда Афғонистондан олиб чиқилганидан сўнг мамлакатга уч йил давомида ҳар йили тўрт миллиард доллар ҳажмида молиявий ёрдам сўрашини айтган.\nАфғонистон Марказий банки эса иқтисодий ўсишни таъминлаш учун келаси ўн йил давомида мамлакатга ҳар йили камида олти миллиард доллар ҳажмида молиявий ёрдам керак бўлишини маълум қилган.\nКобулга сафари чоғида Ҳиллари Клинтон Қўшма Штатлар Афғонистонга қанча миқдорда ёрдам кўрсатмоқчи эканинин маълум қилмади.\nДонор давлатлар солиқ тўловчиларнинг пуллари коррупция туфайли йўқ бўлиб кетмаслиги ҳақида Кобул ҳукумати томонидан кафолат берилишини хоҳламоқда.\nДонор давлатлар 2002 йилдан бери Афғонистонга 60 миллиард АҚШ доллари миқдорида ёрдам кўрсатган.\nШунга қарамай, дунё давлатларидаги коррупция муаммоси билан шуғулланувчи Transparency International ташкилоти маълумотига кўра, Афғонистон дунёдаги коррупция чуқур илдиз ортган иккинчи давлат бўлиб қолмоқда.


Ўзбекистон ерёнғоқлари илк марта Хитойга экспорт қилинди — Review.uz\nХитойга Африка қитъасидаги Сенегал, Эфиопия, Судан, шунингдек, Ҳиндистон ва Америка Қўшма Штатлари ерёнғоқ етказиб берувчи асосий мамлакатлар ҳисобланади. Энди эса Хитойга ерёнғоқ етказиб берадиган экспортчи давлатлар қаторида Ўзбекистон ҳам жой олди.\nЖорий йил май ойидан «Global Export Company» масъулияти чекланган жамияти Хитой бозорига Ўзбекистонда етиштирилган ерёнғоқни экспорт қилишни бошлади. Хитойга 1 миллион АҚШ доллари миқдорига тенг шартнома доирасида маҳсулот етказиб берилди, деб хабар бермоқда “Дунё” АА.\nМаълумот тариқасида айтиш керак, Хитой Халқ Республикаси жаҳондаги ерёнғоқ етиштирадиган нафақат йирик ишлаб чиқарувчи, балки йирик истеъмолчи ҳам ҳисобланади. Масалан, 2019 йилда Хитойнинг тозаланган ерёнғоқ импорти ҳажми 405 минг тоннани ташкил этди. Бу 285 миллион АҚШ доллари миқдорига тенг. Африка қитъасидаги Сенегал, Эфиопия, Судан, шунингдек, Ҳиндистон ва Америка Қўшма Штатлари ушбу маҳсулотни етказиб берган асосий мамлакатлар бўлди. Энди эса Хитойга ерёнғоқ етказиб берадиган экспортчи давлатлар қаторида Ўзбекистон ҳам жой олди.\nТаъкидлаш жоиз, 2019 йилнинг ноябрь ойида Ўзбекистон Республикасининг Хитой Халқ Республикасидаги элчихонаси кўмагида Ўздавкарантин билан ХХР Бош божхона бошқармаси ўртасида Хитойга ўзбек ерёнғоғи экспорт қилинишига қўйиладиган фитосанитар талаблар тўғрисидаги протокол имзоланган эди.\nШу ўринда қайд этиш жоиз, Пекиндаги элчихонамизнинг фаол иштирокида Хитойга етказиб бериладиган мамлакатимиз қишлоқ хўжалиги маҳсулотларининг турларини янада кўпайтириш бўйича мажмуавий ишлар ҳаётга изчил жорий этилмоқда. Буларнинг натижаси ўлароқ, Хитой бозорига 14 турдаги маҳсулотлар экспортини кўзда тутадиган фитосанитария талаблари бўйича идоралараро протоколлар имзоланди. Улар орасида гилос, қовун, аччиқ қалампир, анор, мош, кунжут, майиз, қуритилган ўрик, ёнғоқ, аччиқ ва ширин ўрик данаги, асал ва бошқа маҳсулотлар мавжуд.


Интелектуал ечимга эга ўлчаш воситаси (ихтиро) метрологик текширувдан ўтказилди - nim.uz\nАввалроқ сайтимиз орқали “Илмий изланишлар ўз натижасини бермоқда” номи остида ёритилган мақолада айтилган маълумотлар ўз тасдиғини топмоқда.\n2020 йил май ойида инновацион ғояларни амалиётда қўллаш асосида NJ977 туридаги ақлли энергетика қурилмасининг илк намунаси муаллиф Ўзбекистон миллий метрология институти ёш ходими Нурмухамедов Нажмиддин Камалитдинович томонидан ишлаб чиқилди.\nҚурилмани тўлиқ имкониятлари, техник кўрсатгичлари ва метрологик хоссалари махсус лабораторияларда синовлардан ўтказилди. Синовлар натижаларига кўра қурилмага ўрнатилган параметрлар Давлат стандарти талабларига мувофиқлиги аниқланди.\nСтандарт талабларга мувофиқ деб топилган ушбу NJ977 турдаги ақлли энергетика қурилмаси Ўзбекистон Республикаси ўлчаш воситалари давлат реестрига рўйхатга олинди ва амалиётда қўллаш учун рухсат берилди.\nН. Нурмухамедов томонидан ишлаб чиқилган ушбу қурилма муаллифнинг электр\nва магнит катталикларни ўлчаш лабораторияларида олиб борган изланишлари натижасида лабораторияда фойдаланиладиган кўпгина намунали ўлчаш воситаларининг ўрнини босадиган ва ўлчаш жараёнларида инсон омилини қисқартиришга эришилган.\nУшбу NJ977 туридаги ақлли энергетика қурилмаси қуйидаги функцияларни бажариш учун мўлжалланган.\nРасм 1 – Қурилманинг ташқи кўриниши\nБир фазали ва уч фазали электр тармоқларида электр энергиясининг асосий параметрларини ўлчаш:\nсинусоидал ва бузилган тўлқин шаклидаги кучланиш ва токнинг самарали қийматлари;\nактив, реактив ва тўлиқ электр қуввати;\nТармоқларда электр энергияси сифатининг асосий параметрларини таҳлил қилиш:\nактив, реактив ва умумий қувват;\nактив ва реактив қувват коэффициенти;\nкучланиш ва ток гармоникалари;\nграфик кўринишдаги вектор диаграммалар;\nБарча турдаги ўзгарувчан токда ишловчи бир ва уч фазали актив ва реактив энергияси ҳисоблагичларни 0,05 аниқлик синфи билан метрологик тавсифларини аниқлаш;\nЭлектр тармоғида уланиш схемаларини тўғрилигини тармоқдан узмаган ҳолда аниқлаш;\nЎзгарувчан токдаги электр ўлчаш асбобларининг кучланиш, ток, частота, актив ва реактив қувватларни уланиши ва ишлашининг тўғрилигини текшириш;\nТок трансформаторларни 0,1 аниқлик синфи билан амплитуда (токли) хатоликларни нисбий (фоизда) ва бурчак хатоликларни аниқлаш, шунингдек, трансформация коэффициентини билиб олиш.\nҚурилманинг ишлаш принципи гармоник кириш сигналларни бир вақтнинг ўзида қийматларни аналог-рақамли конверсиялашдан иборат. Сўнгра конверсия қилинган рақамли қийматларни шахсий дастурга мувофиқ процессорда қайта ишлайди.\nҚурилма планшет ёрдамида ишлайди ва маълумотларни тўғридан-тўғри алмашади. Қурилма планшет билан симсиз алоқа — Wi-Fi тизими орқали боғланади.\nЎлчаш натижалари дастурий таъминот ёрдамида O‘z DSt ISO/IEC 17025:2019 халқаро стандартига асосан баённомаларни планшет базасида сақлайди.\nҚурилма олиб юриш ва қўллаш учун қулай шаклда ABS пластик маҳсулотдан ишлаб чиқилган. Қурилманинг ташқи кўриниши қуйидагилардан иборат.\nОлд панелида рангли LCD 3.2″ дисплей жойлашган бўлиб қуйидаги функцияларга эга:\nқурилма батареясининг қувват манбаи индикатори (қўшимча қисмда);\nпланшет билан боғланганлик ҳолати (қўшимча қисмда);\nфазалар бўйича кучланиш, ток ва қувват кўрсаткичлари (асосий қисмда);\nЮқори панелда қуйидагича жиҳозланган:\nфазалар кетма-кетлигида ток клешлари учун тешиклар;\nкучланиш симларини улаш учун тешик;\nимпулс сенсорини улаш тешиги;\nпериферик қурилмаларни улаш учун тешик;\n5 V кучланишлик қувватлаш блокни улаш тешиги;\nқурилмани ўчириш-ёқиш тугмаси;\nОрқа панелда махфий сим-карта қўйиш учун кичик қопқоқ. Қулайлик мақсадида орқа панелга қурилмани метал деворга ёпиштириш учун махсус ички магнитлар ўрнатилган.\nРасм 2 – Қурилма жамланмасининг тўлиқ кўриниши\nРасм 3 – Қурилмага боғланадиган планшет кўриниши\nҚурилманинг қўлланиш доираси ва афзалликлари\nЭлектр энергиясини ишлаб чиқарувчилар ва истеъмолчиларни энергия билан таъминловчи ташкилотлар, шу билан бирга электр энергиясини текширувчи (энергия аудити) корхоналар;\nЭлектр таъминоти тизимини созлаш ва синовдан ўтказиш;\nМетрологик фаолият юритувчи лабораторияларнинг тўлиқ тўплами (жумладан, жойда фойдаланувчи мобил усул билан).\nЭндиликда бу қурилмани патентлаштириш ва интеллектуал мулк рўйхатидан ўтказиш ишлари якунлангач Ўзбекистон миллий метрология институтининг барча филиалларини ушбу қурилма билан таъминлаш режалаштирилмоқда. Бу ўз навбатида ўлчаш воситаларини юқори аниқликда метрологик текширувлардан ўтказишни таъминлайди.\nБундан ташқари, келажакда чет элнинг шу соҳага оид ташкилотларига ушбу қурилмани буюртма асосида тайёрлаб бериш мақсад қилиб олинган.


Хайрия: Нигоранинг терисини тиклашда кўмаклашайлик!\nЖамият 12:27 / 31.03.2018 45960\nKUN.UZ таҳририятига 1993 йили Тошкент туманида таваллуд топиб, бугунги кунда Тошкент шаҳрининг ТТЗ-4 мавзесида ижарада яшаб келаётган Акромова Нигорадан мурожаат келиб тушди. У қайноқ сувдан куйиб қолгани туфайли ҳосил бўлган чандиқлардан, буни устига полиартритдан ҳам азият чекаётганини сўзлади. Биз бемор ҳамюртимиз ҳолидан хабар олиш учун унинг хонадонида бўлдик.\nНигоранинг сўзларига кўра, онаси Мавлуда опа Қибрай туманида шифохонада даволанаётганида, нохуш ҳодиса рўй берган. Нигора тўсатдан йиқилгани сабабли газплита устида кирларни ювиш учун иситган челакдаги қайноқ сув устига қуйилиб кетган. Бу 2017 йил 5 март куни рўй берган. Тошкент шаҳридаги Республика шошилинч тиббий ёрдам марказига олиб келишган. Бу ерда танасининг 50 фоизга яқини куйгани ҳақида ташхис қўйилиб, марказнинг куйиш жароҳатлари бўлимида даволанган.\nКейинчалик, куйиш вақтида қаттиқ қўрқиш натижасида юрагида хасталик пайдо бўлгани ЭХО текшируви ўтказилиши ёрдамида аниқланган. Айни вақтда, 2-гуруҳ ногирони бўлган Мавлуда опага бериладиган 570 минг сўм пенсиясига кун кечираётган она-бола ижарада туради. 17 марта наркоз олгани сабабидан иммунитети ҳам пасайиб кетган Нигора бир вақтлар боғчада мусиқадан дарс берган, турмуш қуришига 21 кун қолганида шундай тақдир синовига дуч келган.\nҲозирги кунда Нигора ва онаси Мавлуда опа Соғлиқни сақлаш вазирлиги, Дерматовенерология ва косметология илмий-амалий тиббий марказида терини кўчириш амалиёти учун моддий маблағга муҳтож. Шу боисдан ҳам, саховатли юрт фарзандларидан, ватандошларидан ёрдам сўраб, хайрия акцияси ўтказиб беришни илтимос қилишди.\nАзизлар, ҳеч биримиз Нигорадек ёки бошқа бемор ҳамюртларимиздек хаста бўлишдан ҳимояланмаганмиз. Келинг, саховатпеша, эҳсонсевар, бою-бадавлат юртдошлар, Нигоранинг шифо топишига имконқадар кўмаклашайлик. Имконимиз йўқлар ҳақига дуо қилайлик! Аллоҳ барчамизнинг қилаётган хайрлии ишларимизга савобларини кўпайтириб берсин!\nМазкур хайрия акцияси ниҳоясига етди. Унда иштирок этиб, ҳисса қўшган барча-барчага Аллоҳ савобларини кўпайтириб берсин!